ΠΕΘ: Ο κ. Φίλης απειλεί (εν γνώσει ή εν αγνοία του;), ότι θα καταργήσει το Σύνταγμα; - Π.Ε.Θ. || Πανελλήνια Ένωση Θεολόγων\nαναρτήθηκε στις 12 Μαρ 2016, 11:17 π.μ. από το χρήστη Πανελλήνια Ένωση Θεολόγων [ ενημερώθηκε 12 Μαρ 2016, 11:53 π.μ. ]


Grand Prix Άμπου Ντάμπι - Ανάλυση αγώνα: Υποδειγματική εμφάνιση… - Caroto.gr\nΚύρια σελίδα/ΑΡΘΡΑ/ΑΓΩΝΕΣ/Grand Prix Άμπου Ντάμπι – Ανάλυση αγώνα: Υποδειγματική εμφάνιση…\nΚωνσταντίνος Ελευθεριάδης26 Νοεμβρίου 2018\nΟ Lewis Hamilton και η Mercedes φρόντισαν στον τελευταίο αγώνα της χρονιάς να μας υπενθυμίσουν για άλλη μία φορά τους λόγους για τους οποίους εκείνοι είχαν αναδειχτεί πρωταθλητές πριν το «τσίρκο» φτάσει στον Περσικό κόλπο…\nΩμή ταχύτητα μονοθεσίου και οδηγού, συνεχής βελτιστοποίηση όλων των παραμέτρων κατά τη διάρκεια του τριημέρου, αποτελεσματική ομαδική δουλειά, στρατηγική ευελιξία και φυσικά, γνώση των κατάλληλων στιγμών κατά τις οποίες θα επιτεθούν. Δεν θα έπρεπε να εκπλήσσει κανέναν, λοιπόν, η 11η φετινή επικράτησή τους, ένας ταιριαστός επίλογος σε μια ονειρική για εκείνους σεζόν. Η Ferrari SF71H στα χέρια του Vettel αποδείχτηκε για άλλη μια φορά , όπως και στο μεγαλύτερο μέρος του πρωταθλήματος, ταχύτατη αλλά όχι ακριβώς στο επίπεδο της W09, ενώ οι δύο Red Bull αδυνατώντας, τελικά, να ακολουθήσουν διαφορετική στρατηγική από τους πρωτοπόρους περιορίστηκαν στις θέσεις 3 και 4, εκμεταλλευόμενες τους- για διαφορετικούς λόγους- άσχημους αγώνες των Raikkonen-Bottas. Η χρονιά τελείωσε με τους Hamilton-Vettel να αποτίουν φόρο τιμής στον μεγαλύτερο, ίσως, οδηγό των τελευταίων ετών, Fernando Alonso, ο οποίος ολοκλήρωσε φέτος στο Άμπου Ντάμπι την μακρά του καριέρα στην Formula 1.\nΗ εικόνα που είχε σχηματιστεί κατά τις δύο προηγούμενες ημέρες στην Yas Marina αναδείκνυε μια σαφή ανωτερότητα της W09 έναντι των υπόλοιπων μονοθεσίων αν και υπήρχαν ακόμη κάποιες πτυχές στις προσεγγίσεις των Ferrari-Red Bull οι οποίες περιμέναμε να διασαφηνιστούν την Κυριακή. Θα μπορούσε μία από τις δύο SF71H στην εκκίνηση να κερδίσει θέση ή θέσεις και να δυσκολέψει τον αγώνα του Hamilton; Και κυρίως, ποια θα ήταν η στρατηγική επιλογή για τις RB14 στον αγώνα; Η Αυστριακή ομάδα, βλέπετε, για άλλο ένα τριήμερο είχε ρίξει όλο το βάρος της προετοιμασίας της στο set-up αγώνα, σε μια προσπάθεια να ρυθμίσει τα μονοθέσιά της με τέτοιο τρόπο ώστε οι Ricciardo-Verstappen να βρίσκονται με ταχύτερα ελαστικά από ότι οι αντίπαλοι τους, στους περισσότερους από τους 55 γύρους του Grand Prix.\nΓια όλα τα παραπάνω, όμως, οι Hamilton-Mercedes είχαν έρθει προετοιμασμένοι και παρά το ότι είχαν ήδη στεφθεί πρωταθλητές δεν θα άφηναν τον τελευταίο αγώνα της χρονιάς να καταλήξει στα χέρια των αντιπάλων τους. Με τις W09 να έχουν το πλεονέκτημα από πλευράς ρυθμού, οι τεχνικοί της Αγγλογερμανικής ομάδας φρόντισαν να το χρησιμοποιήσουν ιδανικά ώστε να πετύχουν την καλύτερη δυνατή ισορροπία στο μονοθέσιο με χαμηλή φθορά ελαστικών παράλληλα. Έτσι, η υψηλότερη κλίση στις πτέρυγές των ασημένιων βελών, σήμαινε ότι εκείνα θα ήταν πολύ πιο γρήγορα στον τελευταίο, αργό τομέα της πίστας κι ας έχαναν κατά τι έναντι των Ferrari στους δύο προηγούμενους. Επιπλέον, χρησιμοποιώντας τους διάτρητους αποστάτες πίσω τροχών για πρώτη φορά από την Σουζούκα, εξασφάλισαν ιδανικό έλεγχο στην φθορά των Supersoft κάτι που κατέστησε την χάραξη της στρατηγικής τους πολύ απλούστερη υπόθεση σε σχέση με ότι είδαμε στους πρόσφατους αγώνες.\nΜε το σβήσιμο των κόκκινων φώτων, ο Hamilton έκανε την καλύτερη εκκίνηση από τους πρωτοπόρους παγιώνοντας το πλεονέκτημα που είχε εξασφαλίσει από τις κατατακτήριες δοκιμές, ενώ και ο Bottas διατήρησε την δεύτερη θέση πίσω του. Το όποιο μειονέκτημα της W09 έναντι της SF71H έμοιαζε να έχει εξαλειφθεί οριστικά. Οι Vettel-Raikkonen-Ricciardo διατήρησαν επίσης τις θέσεις εκκίνησής τους αλλά δεν συνέβη το ίδιο και με τον Verstappen. Ο Ολλανδός παρά το ότι ήταν ο μόνος από τους έξι πρώτους εκκινούσε με την ταχύτερη γόμα, είχε το χειρότερο ξεπέταγμα πέφτοντας στην 9η θέση μέχρι το τέλος του πρώτου γύρου. Αντιθέτως ο Leclerc εκμεταλλεύτηκε στο έπακρο τα Hypersoft για να κερδίσει αρχικά δύο θέσεις από τους Verstappen-Grosjean, ενώ στο λίγο μετά την έξοδο της 10 θα υποσκέλιζε και τον Ricciardo για την 5η θέση!\nΛίγες στιγμές νωρίτερα έλαβε χώρα και το περιστατικό που προκάλεσε την έξοδο του αυτοκινήτου ασφαλείας. Οι Grosjean-Hulkenberg που μάχονταν για την έβδομη θέση ήδη από την έξοδο των Esses του πρώτου τομέα, έφτασαν στην ζώνη φρεναρίσματος της 8 δίπλα-δίπλα με τον Γερμανό της Renault στην εσωτερική. Η VF18 και η RS18 έστριψαν μαζί, με τον Grosjean να τοποθετεί το μονοθέσιό του στην εσωτερική της 9 και τον Hulkenberg να επιχειρεί μία υπεραισιόδοξη κίνηση από την εξωτερική. Ο πίσω δεξής τροχός της Renault ακούμπησε τον εμπρός αριστερό της Haas και το Γαλλικό μονοθέσιο είχε μια χαμηλή πτήση καταλήγοντας ανάποδα στην έξοδο διαφυγής της στροφής με μικρή φωτιά να ξεσπάει στο πίσω μέρος του.\nΑμέσως επενέβησαν οι κριτές και ο Nico απεγκλωβίστηκε γρήγορα από το μονοθέσιό του. Πολλοί θεώρησαν ότι το Halo δυσκόλεψε την όλη διαδικασία αλλά ο Charlie Whiting είχε διαφορετική άποψη: «Ακόμη και πριν το Halo, η συνήθης πρακτική σε τέτοιες περιπτώσεις ήταν να φέρνουμε το μονοθέσιο στην ορθή του θέση και μετά να απεγκλωβίζουμε τον οδηγό. Από τη στιγμή που είχαμε σβήσει την φωτιά στο μονοθέσιο δεν υπήρχε λόγος να βιαστούμε για την έξοδο του οδηγού από αυτό».\nΗ επαφή των δύο οδηγών θεωρήθηκε- ορθώς- αγωνιστικό συμβάν και δεν υπήρξε τιμωρία για κάποιον από τους εμπλεκόμενους. «Δεν μπορούσα να δω τον Romain, μετά την είσοδο της στροφής, θεώρησα ότι είχε βγει εκτός αλλά προφανώς δεν συνέβη έτσι» ήταν το σχόλιο του Hulk μετά τον αγώνα. Το Safety Car θα έμενε μέχρι και το τέλος του 4ου γύρου και η κατάταξη σε εκείνο το σημεία για τους πρώτους δέκα ήταν: Hamilton, Bottas, Vettel, Raikkonen, Leclerc, Ricciardo, Grosjean, Ocon, Verstappen και Perez. Από αυτούς οι Leclerc,Grosjean και Verstappen βρίσκονταν στα Hypersoft και όλοι οι υπόλοιποι σε Ultrasoft. Ασφαλώς και το μεγαλύτερο ενδιαφέρον παρουσίαζε η διαφαινόμενη μονομαχία των Ocon-Verstappen, μετά το επεισόδιο του Ιντερλάγκος και οι δύο οδηγοί δεν θα μας απογοήτευαν.\nΜε την είσοδο του αυτοκινήτου ασφαλείας στα pits οι πρώτοι επτά διατήρησαν τις θέσεις του αλλά ο Max κόλλησε αμέσως πίσω από την RPFI της νέμεσης του. Η πρώτη απόπειρα του Ολλανδού στον 5o γύρο θα ήταν αποτυχημένη καθώς θα έχανε προσωρινά την θέση του και από την άλλη RPFI του Perez. Ο Max θα ανακτούσε την 9η θέση πριν την είσοδο στον τρίτο τομέα, κολλώντας και πάλι πίσω από τον Ocon και καθώς στον 6ο γύρο τα δύο μονοθέσια προσέγγιζαν το hairpin της 7, ο οδηγός της Red Bull καθυστέρησε υπερβολικά το φρενάρισμά του, αποζητώντας σχεδόν την επαφή με τον Γάλλο στο apex της στροφής.\nΟ οδηγός της RPFI- ο οποίος μένει εκτός grid το 2019 αναλαμβάνοντας ρόλο οδηγού εξέλιξης στη Mercedes- πρόλαβε να δει τον… μαινόμενο ταύρο και άνοιξε την τροχιά του ώστε να αποφύγει την σύγκρουση. Έχοντας καλύτερη έξοδο, δε, από τον αντίπαλό του ανταπέδωσε στο τέλος της πρώτης πίσω ευθείας αλλά, φυσικά, ο Verstappen δεν θα το άφηνε να περάσει έτσι. Πήρε αμέσως την σκιά του Ocon στην επόμενη ευθεία και στο φρενάρισμα για την 11 θα διασφάλιζε την 7η θέση από τον «ροζ πάνθηρα», στρέφοντας το ενδιαφέρον του, πλέον, στον προπορευόμενο Grosjean.\nThree wide! 👊#AbuDhabiGP pic.twitter.com/0nYLiKE7Kg\nΣτην κορυφή ο Hamilton είχε αρχίσει να ανεβάζει τον ρυθμό του προσπαθώντας να φτιάξει διαφορά ασφαλείας από τον Bottas αλλά σύντομα τα δεδομένα θα άλλαζαν και πάλι. Ένα ηλεκτρικό πρόβλημα στην SF71H του Raikkonen θα τερμάτιζε άδοξα τον τελευταίο αγώνα του Φιλανδού για τη Ferrari, με τον Kimi να παρκάρει το μονοθέσιό του εκτός αγωνιστικής γραμμής στην κεντρική ευθεία του σιρκουί. Το γεγονός προκάλεσε το εικονικό αυτοκίνητο ασφαλείας και οι υπεύθυνοι στρατηγικής της Mercedes άδραξαν αμέσως την ευκαιρία φωνάζοντας τον Hamilton στα pits για την μοναδική του στάση. Εκτός από την ετοιμότητα που επέδειξε το επιτελείο του James Vowles, θα πρέπει να σημειωθεί και η αυτοπεποίθηση που είχαν οι της Mercedes για το ότι η W09 θα μπορούσε να βγάλει 47 γύρους με τη θεωρητικά χειρότερη για εκείνη γόμα της Pirelli, την Supersoft. Κάτι που καταδεικνύει πιθανώς το κρίσιμο πλεονέκτημα που εξασφάλισαν στους Hamilton-Mercedes, οι αλλαγές του Σπα. Τον Βρετανό θα μιμούνταν και οι Leclerc-Grosjean για να αφήσουν τα Hypersoft με pit stop μειωμένου χρονικού κόστους.\nΜε τον πρωτοπόρο να έχει κάνει την κίνηση του, οι υπόλοιποι ήταν αναγκασμένοι να ακολουθήσουν διαφορετικές στρατηγικές, ελπίζοντας σε ευνοϊκότερες συνθήκες αργότερα στον αγώνα ή στο ότι τα Pirelli δεν θα έβγαζαν την απόσταση χωρίς προβλήματα. Τίποτε από αυτά, όμως, δεν επρόκειτο να συμβεί. Ο Vettel θα σταματούσε στον 16ο γύρο και ο Bottas θα απαντούσε στον αμέσως επόμενο αποφεύγοντας το undercut από τον Γερμανό. Λίγους γύρους νωρίτερα, ο Hamilton θα είχε μια αψιμαχία με τον Verstappen αλλά θα υποχωρούσε τελικά, μην μπορώντας να πιέσει περισσότερο ένα σετ ελαστικών που έπρεπε να διαρκέσει για όλον τον υπόλοιπο αγώνα. Στον 18ο γύρο θα περνούσε και ο Max στα Supersoft και έτσι ο Ricciardo παρέμεινε στην κορυφή, όντας ο μόνος από τους πρωτοπόρους χωρίς pit stop.\nΤο σχέδιο της Red Bull ήταν ο Daniel να έμενε όσο περισσότερο γινόταν στα Ultrasoft ώστε στο δεύτερό του stint να μπορέσει να επιτεθεί με φρέσκα ελαστικά έναντι των αρκετά φθαρμένων που θα είχαν οι υπόλοιποι. Φυσικά, αυτού του είδους η στρατηγική θα είχε πιθανότητες επιτυχίας μόνο εάν η RB14 φορούσε Hypersoft έναντι Supersoft του ανταγωνισμού. Οι της Red Bull, όμως, δεν μπόρεσαν να εξασφαλίσουν την απαραίτητη αντοχή για τα HS ακόμη και για ένα stint 20 γύρων με ελαφρύ μονοθέσιο. Ίσως, ο Verstappen να μπορούσε να βγάλει αυτήν την στρατηγική εάν δεν αναγκαζόταν να κάνει και δεύτερο γύρο στο Q2 με τα HS ή αν μπορούσε να κρατήσει την πιο μαλακή γόμα του τριημέρου για πάνω από 20 γύρους, αλλά και πάλι τα US που θα έβαζε δε θα ήταν φρέσκα- το τίμημα του άσχημου γύρου του το Σάββατο- και συνεπώς και το όποιο χρονικό κέρδος του θα ήταν πολύ περιορισμένο.\nΕνώ πλησιάζαμε το μέσον του αγώνα, άρχισαν να πέφτουν κάποιες ψιχάλες και τότε πολλοί πίστεψαν ότι ίσως ο αγώνας θα άλλαζε άρδην. Η ένταση και η διάρκεια, όμως, αυτής της βροχόπτωσης ήταν πολύ μικρές και το μόνο αποτέλεσμα ήταν να μειώσει την πρόσφυση σε ορισμένα κερμπ, όπως εκείνο στην έξοδο της τελευταίας στροφής όπου ο Sirotkin θα γλιστρούσε στον 25ο γύρο, χάνοντας την 17η θέση από τον Hartley. Ο Νεοζηλανδός είχε και εκείνος έξοδο στον πρώτο γύρο του τελευταίου του αγώνα στην F1, εξαναγκαζόμενος σε αλλαγή πτέρυγας. Θα τερμάτιζε τελικά στην δωδέκατη θέση. Ο Ericsson, άλλος ένας οδηγός τον οποίον δύσκολα θα ξαναδούμε στο grid, δεν θα ήταν τόσο τυχερός, εγκαταλείποντας στον 25ο γύρο από πρόβλημα στην PU της Ferrari και ενώ έδειχνε ικανός για μια θέση στους βαθμούς.\nΣτον 34ο γύρο ο Ricciardo θα περνούσε κι εκείνος στα Supersoft, συμβιβαζόμενος ουσιαστικά με έναν τερματισμό εκτός βάθρου. Ο μόνο που παρέμενε χωρίς αλλαγή ήταν ο Sainz στην 6η θέση ενώ ο Vettel από την 4η θέση είχε αρχίσει να αυξάνει την πίεση στον Bottas. Στον 35ο γύρο ο Seb θα έκανε την επίθεση του στις δύο μεγάλες πίσω ευθείς, ολοκληρώνοντας τελικά άνετα την κίνησή του πριν τη ζώνη φρεναρίσματος της στροφής 11. Με τον Bottas να χάνει και άλλο έδαφος ήταν η σειρά του Verstappen να επιτεθεί και στον 38ο γύρο θα έκανε την κίνηση του αγώνα. Έχοντας καλύτερη έξοδο από την 9 αλλά όχι αρκετή ισχύ ώστε να ολοκληρώσει το προσπέρασμα στην ευθεία, ο Max έπρεπε να κάνει κάτι ιδιαίτερο.\nΟ Bottas κάλυψε την εσωτερική της 11, στην οποία και έστριψε πρώτος, έχοντας βρεθεί, όμως, εκτός ιδανική γραμμής. Ο Max φρέναρε ανοιχτά για την 11 και γνωρίζοντας ότι η Mercedes θα ανοίξει την τροχιά της στην έξοδο, φρόντισε να στοχεύσει στο apex της 12. Η Red Bull επιτάχυνε ιδανικά και το ρύγχος της RB14 βρέθηκε μπροστά από εκείνο της Mercedes πριν την στροφή, θυμίζοντας μας ελαφρώς την μονομαχία των Schumacher-Hakkinen στην Roggia το 1998. Ο Bottas προσπάθησε να κρατηθεί στην τροχιά του αλλά ο Max, ως γνωστόν, δεν συνηθίζει να υποχωρεί, ιδίως όταν βρίσκεται έστω και για ελάχιστα μπροστά. Τα δύο μονοθέσια χτύπησαν τους τροχούς τους- ευτυχώς χωρίς ζημιά- και ο Verstappen κράτησε την 3η θέση στην οποίαν και θα τερμάτιζε τον αγώνα. Στον επόμενο γύρο ήταν η σειρά της άλλης Red Bull να περάσει τον Bottas και οι της Mercedes θα φώναζαν προληπτικά τον Φιλανδό για δεύτερο pit stop μη έχοντας κάτι να χάσουν. «Νομίζω ότι ο αγώνας, συνολικά, συνοψίζει αρκετά καλά την σεζόν που είχα. Ξεκίνησε καλά και τελείωσε σκ…α». Θα συμφωνήσουμε.\nΤο μόνο αξιοσημείωτο συμβάν μέχρι την καρό σημαία ήταν η εγκατάλειψη του Ocon, αφού ο Γάλλος είχε προλάβει να πάρει χρονική ποινή 5 δευτερολέπτων στην μονομαχία του με τους Grosjean-Vandoorne λίγους γύρους νωρίτερα. Χρονική ποινή 5 δευτερολέπτων θα έπαιρνε και ο Alonso στο τέλος καθώς επέμενε να «κόβει» την στροφή 8 στους τρεις τελευταίους γύρους. Έτσι, ο σκηνοθέτης ασχολούταν κυρίως με τα καμώματα του Will Smith εντός και εκτός pits. Χαριτωμένα είναι όλα αυτά, δεν αντιλέγουμε, αλλά καλό θα ήταν οι της Liberty να έχουν υπόψη τους στο μέλλον ότι η γραμμή που χωρίζει ένα καλό σόου από ένα καραγκιοζιλίκι είναι πολύ λεπτή.\nΟ αγώνας ολοκληρώθηκε με τον Hamilton να παίρνει πρώτος την καρό σημαία και τους Vettel, Verstappen, Ricciardo, Bottas, Sainz, Leclerc, Perez, Grosjean και Magnussen να συμπληρώνουν την βαθμολογούμενη δεκάδα. Πριν τον αγώνα είχαμε και την απόρριψη της ένστασης της Haas σχετικά με την RPFI κάτι που σημαίνει ότι η ομάδα των Stroll θα μπει κανονικά στις φετινές πληρωμές, τη στιγμή που η Αμερικανική ομάδα έπρεπε να περιμένει τρία χρόνια για κάτι τέτοιο.\nΟδηγός του αγώνα αναδείχτηκε ο Fernando Alonso, αν και στην πραγματικότητα οι Hamilton, Sainz και Leclerc οδήγησαν καλύτερα από όλους στη διάρκεια του τριημέρου. Ωστόσο, οι Hamilton-Vettel δεν ξέχασαν να τιμήσουν τον μεγάλο Ισπανό, συνοδεύοντας την McLaren του στον χώρο όπου σταθμεύουν οι τρεις πρώτοι. Εκεί και οι τρεις τους επιδόθηκαν σε ταυτόχρονα «ντόνατς», μια πολύ όμορφη εικόνα που αποδίδει τον πρέποντα σεβασμό σε έναν από τους σημαντικότερους πιλότους στην ιστορία του σπορ. Φυσικά, δεν θα μπορούσαμε να συνοψίσουμε στο παρόν σημείωμα την μεγάλη καριέρα του Fernando· αυτό θα γίνει στην μεγάλη ανασκόπηση της σεζόν του 2018. Μείνετε συντονισμένοι…


Με λίγα λόγια, πρόκειται για τη «βιομηχανία» που ξεκινά από τα κάθε λογής «τσολιαδάκια» του 21ου αιώνα, περνάει μέσα από τα υψηλής προστιθέμενης αξίας επώνυμα προϊόντα της ελληνικής γης και καταλήγει στις πιο ευφάνταστες εφαρμογές της ψηφιακής τεχνολογίας για την καθημερινότητα των πολιτών. Και όλα αυτά στο έδαφος μιας urban culture αντίληψης για την πόλη και τη ζωή σε αυτή.\nΑλλά, ας μείνουμε για λίγο στο πεδίο των ορισμών. Αλλωστε, οι ορισμοί στην εποχή μας έχουν τη δική τους σημασία και καταδεικνύουν το μέγεθος των αξιών που κρύβονται πίσω από τους ορισμούς.\nΣτο site της ομάδας Creativity Platform, ένα μη κερδοσκοπικό συλλογικό σχήμα που επιθυμεί να αποτελέσει μια διεπιστημονική πλατφόρμα ανταλλαγής ιδεών, δράσης, έρευνας και εφαρμογών γύρω από τα θέματα του «δημιουργικού κεφαλαίου» και της «δημιουργικής οικονομίας» στην πόλη της Θεσσαλονίκης και του ελληνικού χώρου γενικότερα, διαβάζουμε τα εξής: «Η “δημιουργική βιομηχανία” (creative industry) καταγράφεται ως μια ιδιαίτερα δυναμική και αναπτυσσόμενη συνιστώσα της οικονομίας των πόλεων και των χωρών και ως τέτοια, βρίσκεται, τα τελευταία χρόνια, στο επίκεντρο των διεθνών και των ευρωπαϊκών στρατηγικών ανάπτυξης. Η αποκαλούμενη “δημιουργική βιομηχανία” -παρά το γεγονός ότι ο όρος “βιομηχανία” χρησιμοποιείται εδώ καταχρηστικά- αναφέρεται σε μια παραγωγική διαδικασία έντασης γνώσης και ταλέντου που “έχει τις ρίζες της στην ατομική δημιουργικότητα, τις ικανότητες και το ταλέντο και παρουσιάζει σημαντική δυναμική για ανάπτυξη και δημιουργία θέσεων εργασίας μέσα από την παραγωγή και εκμετάλλευση πνευματικής εργασίας” (ορισμός που δόθηκε από το UK Government Department for Culture, Media and Sport-DCMS το 2001 και είναι σήμερα ευρύτερα αποδεκτός).Επίσης διαχωρίζεται ο όρος “πολιτιστική βιομηχανία”, ως υποκατηγορία της “δημιουργικής βιομηχανίας” η οποία ορίζεται από την UNESCO ως “η βιομηχανία που συνδυάζει τη δημιουργία, την παραγωγή και την εμπορευματοποίηση άυλης εργασίας, πολιτιστικής φύσης, το αντικείμενο της οποίας συνήθως προστατεύεται από κανόνες πνευματικών δικαιωμάτων και μπορεί να πάρει τη μορφή αγαθού ή υπηρεσίας’».\nΑς πάμε λίγα βήματα παρακάτω για να συναντήσουμε την μελέτης της Σοφίας Λαζαρέτου από την Τράπεζα της Ελλάδος. Η μελέτη με τίτλο «Η έξυπνη οικονομία: “Πολιτιστικές” και “δημιουργικές” βιομηχανίες στην Ελλάδα. Μπορούν να αποτελέσουν προοπτική εξόδου από την κρίση;» εκδόθηκε τον Φεβρουάριο του 2014. Στην περίληψη της μελέτης διαβάζουμε: «[…]Κατ” επέκταση, ως δημιουργικά ορίζονται τα επαγγέλματα που σχετίζονται με το σύνολο της πολιτιστικής και δημιουργικής βιομηχανίας όπως οι εικαστικές τέχνες (ζωγραφική, γλυπτική, φωτογραφία κλπ.), οι παραστατικές τέχνες (θέατρο, χορός, μουσική κλπ.), οι εφαρμοσμένες τέχνες (γραφιστική, product design, web design κλπ.), η αρχιτεκτονική, η λογοτεχνία, αλλά και ό,τι σχετίζεται με την αναπαραγωγή τους όπως εκδόσεις, περιοδικά, εφημερίδες, ραδιόφωνο, τηλεόραση, διαφήμιση κά.».\nΑπό την ίδια μελέτη επιλέγουμε δύο μικρά, πολύ χρήσιμα αποσπάσματα:\nα) «Πολλές πόλεις και περιοχές, διεθνώς, έχουν αξιοποιήσει το ανθρώπινο δημιουργικό τους κεφάλαιο επενδύοντας σε στρατηγικές και πολιτικές που προάγουν ισχυρές ταυτότητες στα διάφορα μεγάλα πεδία της δημιουργικής οικονομίας: μουσική, κινηματογράφος, λογοτεχνία, εφαρμοσμένες και καλές τέχνες. Στην Ελλάδα δεν έχει ανοίξει ένας ουσιαστικός διάλογος γύρω από την αξιοποίηση του σημαντικού αυτού κεφαλαίου που διαθέτουν οι πόλεις και οι περιοχές της και ως συνέπεια δεν έχουν ενεργοποιηθεί αντίστοιχες πολιτικές. Με την αξιοποίηση της νέας τεχνολογίας και των εφαρμογών της, η επένδυση στον χώρο του πολιτισμού και της δημιουργίας δεν απαιτεί μεγάλα χρηματικά κεφάλαια. Απαιτεί όμως ευστροφία, φαντασία, δημιουργική αντίληψη, ποιότητα έκφρασης, εξωστρέφεια, δεξιοτεχνία, ικανοποιητικό βαθμό προσαρμοστικότητας στις μεταβαλλόμενες συνθήκες, συνεχή εκπαίδευση και ενημέρωση. Η επάρκεια των προς επένδυση χρηματικών κεφαλαίων, το χαμηλό κόστος παραγωγής και η χαμηλή τιμή πώλησης δεν αποτελούν πλέον τους μόνους προσδιοριστικούς παράγοντες της επίδοσης της επιχειρηματικής δραστηριότητας στο χώρο αυτό. Η μοναδικότητα και η επωνυμία, η δυνατότητα αποκόμισης προσωπικών εμπειριών και συγκινήσεων είναι εξίσου σημαντικοί προσδιοριστικοί παράγοντες της παραγωγικότητας και του συγκριτικού πλεονεκτήματος».\nβ) «Η σημασία της ανάπτυξης του νέου αυτού τομέα για την ελληνική οικονομία είναι πολύ μεγάλη. Η δομή της ελληνικής οικονομίας και κοινωνίας παρουσιάζει μια σειρά από ιδιαιτερότητες, όπως: (i) το μεσαίο έως πολύ μικρό μέγεθος των επιχειρήσεων, (ii) ο υψηλός βαθμός έντασης εργασίας, (iii) η προσωπική ταυτότητα της δημιουργίας, (iv) η παραγωγική ή «δημιουργική» φαντασία, με την έννοια της ικανότητας επεξεργασίας νέων χρήσιμων εικόνων και εννοιών, (v) η ελευθεριότητα σκέψης και νόησης και η διάθεση κριτικής, (vi) η ευκολία προσαρμογής στο διαρκώς μεταβαλλόμενο περιβάλλον, (vii) η αισθητική και η ποιότητα έκφρασης, (viii) η έμφαση στην καινοτομία, (ix) η πλεονεκτική γεωγραφική θέση της χώρας και οι ευνοϊκές καιρικές συνθήκες, (x) η μοναδικότητα της γλώσσας, (xi) το απόθεμα τεχνογνωσίας και εξειδικευμένου ανθρώπινου δυναμικού. Αυτές οι ιδιαιτερότητες παρέχουν συγκριτικό πλεονέκτημα στις ελληνικές επιχειρήσεις που δραστηριοποιούνται στον αναδυόμενο τομέα του πολιτισμού και της δημιουργίας».\nΗ Αθήνα και δίπλα της ο Πειραιάς, αλλά και η ενδοχώρα της Αττικής διαθέτουν και έμψυχο δυναμικό με υψηλά ποιοτικά στάνταρ, απόθεμα ιστορικής και πολιτιστικής κληρονομιάς ανεκτίμητης αξίας, πληθώρα από δίκτυα και υποδομές πολιτισμού διεθνούς εμβέλειας, αλλά και μια σύγχρονη και δυναμική urban culture σκηνή.\nΣε μία παλαιότερη σχετική έρευνα για το νέο κύμα του ελληνικού σουβενίρ που απευθύνεται στο ακροατήριο των εκατομμυρίων επισκεπτών της Αθήνας είχα ζητήσει την άποψη του Σέργιου Φωτιάδη από την ομάδα we design: «Το ενδιαφέρον μας να επαναπροσδιορίσουμε την έννοια του αναμνηστικού προϊόντος μάς οδήγησε στη δημιουργία της σειράς Greece Revisited, όπου αποτυπώνονται αναφορές σε στοιχεία από την Ιστορία, τη φύση, την παράδοση και την καθημερινότητα της Ελλάδας, με χιουμοριστική διάθεση σε καθημερινά χρηστικά αντικείμενα. Ο σχεδιασμός και η παραγωγή γίνονται από την αρχή και εξολοκλήρου στην Ελλάδα. Σαν ομάδα δίνουμε έμφαση στην υψηλή ποιότητα των προϊόντων μας, προσφέροντας έτσι επιλογή στους πιο απαιτητικούς και ευαισθητοποιημένους τουρίστες, εγχώριους και μη. Στην Ελλάδα διανύουμε μια περίοδο όπου έχουμε συνειδητοποιήσει πλέον ότι μπορούμε και πρέπει να αλλάξουμε πολλά πράγματα. Γίνονται πολλές ενέργειες και προσπάθειες σε όλους τους τομείς και μέσα από τη δημιουργική σκέψη και τον συντονισμό πολλές από αυτές διαπρέπουν. Υπάρχει πολύς χώρος ακόμα για εξέλιξη, ενώ οι συλλογικές κινήσεις και οι συνεργασίες είναι απαραίτητες».\nΟ Σέργιος Φωτιάδης είναι ένας από τους εκπροσώπους της νέας γενιάς αναμνηστικών. Τα τελευταία αποτελούν έναν κλάδο της «δημιουργικής βιομηχανίας» που μπορεί να αποτελέσει την αιχμή του δόρατος για την τοπική οικονομία της Αθήνας, αρκεί να εξασφαλισθούν όλες εκείνες οι απαραίτητες και αναγκαίες πλατφόρμες συνάντησης με τα εκατομμύρια των επισκεπτών του νέου Μουσείου της Ακρόπολης, του Εθνικού Αρχαιολογικού Μουσείου, του Παρθενώνα αλλά και των σύγχρονων υποδομών και δικτύων πολιτισμού που διαθέτει η Αθήνα.\n«Η δουλειά του τσολιά είναι επίπονη, απαιτητική, κουραστική. Πολύωρη ορθοστασία στο κρύο ή το λιοπύρι με κολάν και καραμπίνα. Βάλε τις παντόφλες σου και ξεκουράσου λέβεντη!». Μια προτροπή των δημιουργών που συνοδεύει το δημιούργημα τους που δεν είναι άλλο από το all time classic ελληνικό τσαρούχι που επανακάμπτει στις σημερινή εποχή ως εκδοχή παντόφλας.\nΤο Tsarouhi Revisited, όπως έχει την τιμή να ονομάζεται η παντόφλα από συνθετική τσόχα –σε τρία μεγέθη και στην τιμή των 20 ευρώ-, απαιτεί δίχως άλλο την ενεργό συμμετοχή του αγοραστή στην τελική διαμόρφωση της. Με λίγα λόγια είναι μια διαδικασία «do it yourself» έχοντας στη διάθεσή σου το βασικό υλικό, δηλαδή την τσόχα και σαφείς οδηγίες χρήσεως για το πώς θα γίνουν τα διπλώματα προκειμένου να πάρει σχήμα και μορφή το τσαρούχι – παντόφλα υπνοδωματίου. Το τελευταίο είναι μέρος μιας σειράς από χρηστικά και διακοσμητικά αντικείμενα εμπνευσμένα από την Ελλάδα, τους μύθους, την ιστορία, τη φύση και την καθημερινότητα της που φέρει την επωνυμία Greece Revisited.\nΗ σειρά αυτών των αντικειμένων αποτελεί έργο της δημιουργικής ομάδας We design, ο ιδρυτικός πυρήνας της οποίας αποτελείται από την γραφίστα Θεανώ Πετρίδου, τον αρχιτέκτονα Φίλιππο Φωτιάδη και τον product designer Σέργιο Φωτιάδη. Στο site www.lovegreece.com, μια πρωτοβουλία του Ιδρύματος Γ. & Α. Μαμιδάκη, που επιδιώκει να αποτυπώσει το πρόσωπο της σύγχρονης Ελλάδας μέσα από τα πρόσωπα δραστήριων δημιουργικών και παραγωγικών πολιτών διαβάζουμε για τους τρείς του We design: «Όταν ο αρχιτέκτονας Φίλιππος Φωτιάδης, ο βιομηχανικός σχεδιαστής Σέργιος Φωτιάδης και η γραφίστας Θεανώ Πετρίδου αποφάσισαν να ιδρύσουν το γραφείο We Design, επέλεξαν τη συγκεκριμένη επωνυμία για να δηλώσουν το δυνητικό εύρος των αναθέσεων που μπορούν να αναλάβουν: ό,τι είναι δυνατόν να σχεδιαστεί. Έκτοτε, έχουν στρατολογήσει συνεργάτες διαφόρων ειδικοτήτων και έχουν να επιδείξουν μια μεγάλη δημιουργική γκάμα, που περιλαμβάνει από λογότυπα και συσκευασίες, μέχρι χρηστικά αντικείμενα και κατοικίες.\n''Το ενδιαφέρον τους να επαναπροσδιορίσουν την έννοια του σουβενίρ οδήγησε στη δημιουργία της σειράς Greece Revisited, στα προϊόντα της οποίας αποτυπώνονται αναφορές σε στοιχεία από την ιστορία, την παράδοση και την καθημερινότητα της Ελλάδας. Η ανατρεπτική ματιά των We Design δίνει σε γνώριμες φόρμες μια άλλη διάσταση, ενώ το χιούμορ τους επιστρατεύεται για να εκσυγχρονίσει χαρακτηριστικά στερεότυπα με διασκεδαστικό τρόπο''. Ακολουθούν τρία… δείγματα γραφής της δημιουργικότητας της ομάδας we design.\nΤο τσαρούχι είναι το εθνικό μας υπόδημα με τη μαύρη φούντα. Σήμα κατατεθέν που πρωτοστατεί εδώ και πολλά χρόνια σε όλα τα τουριστικά καταστήματα της χώρας σε διάφορες μορφές. Το συναντάμε σε μπρελόκ, σαν μπιμπελό, τυπωμένο σε μπλουζάκι, το συναντάμε ακόμα και σαν υπόδημα, το οποίο όμως κανείς δεν φοράει.\nΗ δική μας σκέψη είναι ο εκσυγχρονισμός του τσαρουχιού σαν σχέδιο και σαν λογική. Να μπορέσει, δηλαδή, να μπει στα σημερινά σπίτια σαν χρηστικό αντικείμενο. Το επανασχεδιάσαμε και παρουσιάζουμε το τσαρούχι-παντόφλα. Κρατώντας τα δύο βασικά χαρακτηριστικά, το κόκκινο χρώμα και τη μαύρη φούντα, σε απλές γραμμές, ο παραλήπτης έχει στα χέρια του -ή μάλλον στα πόδια του- δύο κομμάτια τσόχας που καλείται να συναρμολογήσει για να μπορέσει να τα φορέσει. Στη συσκευασία θα βρει ένα έντυπο με οδηγίες συναρμολόγησης προς διευκόλυνσή του. Διατίθεται σε τρία μεγέθη, ανδρικό, γυναικείο και παιδικό. Eτσι το περίφημο τσαρούχι μπαίνει πάλι στην καθημερινότητα μας. Ξεκουράσου τσολιά μου!\nΔεν ξέρουμε αν η εικόνα προέρχεται από τη μνήμη μας ή από τις τόσες ελληνικές ταινίες που έχουμε δει, πάντως σίγουρα θυμόμαστε όλοι μια εφημερίδα με κάποιο τρόπο στο κεφάλι. Είτε στο κεφάλι του μπετατζή ή του μπογιατζή είτε στο κεφάλι ενός πιτσιρικά με λευκό φανελάκι στην παραλία, για να προστατευτεί από τον έντονο ήλιο της Ελλάδας.\nΘελήσαμε να θυμίσουμε και σε άλλους αυτό το ευρηματικό αξεσουάρ. Αρωγός μας είναι το εντυπωσιακό υλικό tyvek που, σε αντίθεση με την εφημερίδα, δεν σκίζεται, δεν χαλάει από το νερό, δεν λερθλους και πολιτγοο πα Το επιπλέώνει και αν τσαλακωθεί επανέρχεται στην αρχική του μορφή. Προσθέσαμε και λάστιχο για να μην το παίρνει ο αέρας. Ο σχεδιασμός έχει γίνει έτσι ώστε ο κάτοχός του να έχει την επιλογή της μεγάλης η μικρότερης σκιάς, αφού δεν έχει μπροστινή ή πίσω όψη, έχοντας δύο πλευρές που διαφέρουν σχηματικά μεταξύ τους. Απευθύνεται σε νοσταλγούς λάτρεις του σινεμά, δεινούς φιλάθλους και πάντα ενημερωμένους πολίτες, αφού απεικονίζονται σελίδες από αυθεντικές εφημερίδες της δεκαετίας του ’60 και του ’70. Διατίθεται σε ένα μέγεθος για μεγάλους και παιδιά. Συσκευάζεται διπλωμένο και φυσικά είναι πολύ ελαφρύ.\nΔεν υπάρχει ελληνική ταβέρνα που να μη σερβίρει τη ρετσίνα της σε αυτό το ποτήρι. Δεν υπάρχει ελληνικό νοικοκυριό που να μην έχει ένα τέτοιο ποτηράκι στα ντουλάπια του. Δεν υπάρχει ρομαντικός άνθρωπος που να μην έχει τοποθετήσει έστω και μια φορά ένα κεράκι μέσα σε ένα ποτήρι θέλοντας να δημιουργήσει ατμόσφαιρα.\nΕπειδή είμαστε λοιπόν Ελληνες ρομαντικοί και νοικοκύρηδες, σκεφτήκαμε το ποτηράκι αυτό να το μετατρέψουμε σε ένα σύγχρονο κηροπήγιο. Φτιαγμένο από κεραμικό. Συσκευάζεται με ένα ρεσό.


Όνειρα | xristianos.gr\nΆγιος Παΐσιος ο Αγιορείτης: Προσοχή στα οράματα με την Παναγία, τους Αγίους. – Ο Θεός ξέρει μετά με άλλον τρόπο…\nΆγιος Παΐσιος Όνειρα και γιατί να μην τα εξετάζουμε! Άγιος Γέροντας Παΐσιος – Μην εξετάζεις ποτέ τα όνειρα! Αυτό δεν…


Όπως τροποποιήθηκε με την ΠΟΛ.1038/30.1.2015. Όπου στην παρούσα απόφαση του Γενικού Γραμματέα Δημοσίων Εσόδων αναφέρεται η Υπηρεσία Εσωτερικής Επανεξέτασης νοείται η Δ/νση Επίλυσης Διαφορών.\nΌπως τροποποιήθηκε με την Α.1103/2020 (ΦΕΚ Β 1919/19-5-2020)\nΠΟΛ.1282/31.12.2013 Προληπτικά ή διασφαλιστικά του δημοσίου συμφέροντος μέτρα άμεσου και επείγοντος χαρακτήρα\n5. Την με αριθ. Δ6Α 1198349 ΕΞ 2013/31.12.2013 (ΦΕΚ Β’3368/31.12.2013) Απόφαση του Γενικού Γραμματέα Δημοσίων Εσόδων «Μεταβίβαση αρμοδιοτήτων και εξουσιοδότηση υπογραφής ¨Με Εντολή Γενικού Γραμματέα της Γενικής Γραμματείας Δημοσίων Εσόδων¨ στους Προϊσταμένους των Δημόσιων Οικονομικών Υπηρεσιών (Δ.Ο.Υ), των Ελεγκτικών Κέντρων, της Επιχειρησιακής Μονάδας Είσπραξης και της Διεύθυνση Επίλυσης Διαφορών, καθώς και των υφιστάμενων αυτών οργάνων».\n6. Την με αριθ. Δ6Α 1198069 ΕΞ 2013/30.12.2013 (ΦΕΚ Β’3367/31.12.2013) απόφαση του Γενικού Γραμματέα Δημοσίων Εσόδων ««Μετονομασία και ανακαθορισμός των αρμοδιοτήτων και της εσωτερικής διάρθρωσης της Διεύθυνση Επίλυσης Διαφορών της Γενικής Γραμματείας Δημοσίων Εσόδων του Υπουργείου Οικονομικών».\n1.Τα μέτρα της παραγράφου 5 του άρθρου 46 του ν. 4174/2013, όπως ισχύει, επιβάλλονται άμεσα σε βάρος του υπόχρεου παραβάτη σε κάθε περίπτωση που η Φορολογική Διοίκηση διαπιστώνει, βάσει ειδικής έκθεσης ελέγχου κατά τον φορολογικό έλεγχο, σύμφωνα με την οικεία εντολή ελέγχου, συνολικά ποσό Φ.Π.Α., Φ.Κ.Ε., φόρου ασφαλίστρων, παρακρατούμενων, επιρριπτόμενων φόρων, τελών και εισφορών, πάνω από εκατόν πενήντα χιλιάδες (150.000) ευρώ, σύμφωνα με τα οριζόμενα στο πρώτο εδάφιο της ίδιας ως άνω παραγράφου, ανεξαρτήτως του χρόνου στον οποίο ανάγεται η οικεία φορολογική οφειλή ή λαμβάνουν χώρα οι ενέργειες του υπόχρεου παραβάτη.\n2. Ειδικότερα, με πράξη επιβολής μέτρων διασφάλισης των συμφερόντων του Δημοσίου που εκδίδεται σύμφωνα με τα οριζόμενα στην παρούσα, η Φορολογική Διοίκηση απαγορεύεται να παραλαμβάνει ή να χορηγεί κάθε έγγραφο που απαιτείται κατά τις κείμενες διατάξεις για τη μεταβίβαση περιουσιακών στοιχείων του υπόχρεου παραβάτη και των προσώπων σε βάρος των οποίων λαμβάνονται τα μέτρα σύμφωνα με τις διατάξεις της παραγράφου 6 του άρθρου 46 του ν. 4174/2013, όπως ιδίως δηλώσεις, συμφωνητικά, αποδεικτικό ενημερότητας, βεβαιώσεις, ή πιστοποιητικά. Στην περίπτωση αυτή με την ως άνω πράξη διασφάλισης δεσμεύεται και το πενήντα τοις εκατό (50%) των καταθέσεων, των πάσης φύσεως λογαριασμών, όπως ιδίως των κοινών, υφιστάμενων ή νέων, των λογαριασμών πληρωμών, των χρηματικών παρακαταθηκών και του χρηματικού περιεχομένου των θυρίδων του υπόχρεου παραβάτη και των προσώπων της παραγράφου 6 του ίδιου ως άνω άρθρου στα λειτουργούντα στην Ελλάδα πιστωτικά ιδρύματα, ιδρύματα ηλεκτρονικού χρήματος και ιδρύματα πληρωμών και στο Ταμείο Παρακαταθηκών και Δανείων, με την επιφύλαξη των οριζομένων στην περίπτωση γ' της παραγράφου 1 του άρθρου 6 της παρούσας. Το μη χρηματικό περιεχόμενο θυρίδων ως και οι μη χρηματικές παρακαταθήκες δεσμεύονται στο σύνολό τους.\n3. Τα μέτρα της παραγράφου 5 του άρθρου 46 του ν. 4174/2013, δεν παρακωλύουν τη δυνατότητα της Φορολογικής Διοίκησης να ικανοποιεί τις απαιτήσεις της από τα δεσμευθέντα περιουσιακά στοιχεία του παραβάτη και των προσώπων της παραγράφου 6 του άρθρου 46 του ν.4174/2013, όπως εξειδικεύονται με το άρθρο 2 της παρούσας, με επίσπευση των προβλεπόμενων διαδικασιών εκτέλεσης, σύμφωνα με τις κείμενες διατάξεις.\n3. Τα μέτρα της παραγράφου 5 του άρθρου 46 του ν. 4174/2013, δεν επιβάλλονται σε πρόσωπα που κατά το χρόνο ενεργοποίησης των μέτρων έχουν αποβιώσει, καθώς και στους κληρονόμους τους.\nΟι δεσμεύσεις του τρίτου εδαφίου τηςπαραγράφου 5 του άρθρου 46 του ν.4174/2013, όπως ισχύει, δεν εφαρμόζονται:\nστ) εφόσον ο υπόχρεος παραβάτης έχει κατά του Δημοσίου μη εκχωρηθείσα ανταπαίτηση, η οποία είναι τουλάχιστον ίση με το συνολικά προσδιορισθέν ποσό των οικείων κύριων και προσθέτων φόρων, τελών και εισφορών μετά των προσαυξήσεων, τόκων και προστίμων ή των οικείων προστίμων, η οποία μπορεί να προταθεί για συμψηφισμό, σύμφωνα με τις διατάξεις του Κώδικα Φορολογικής Διαδικασίας και τα οριζόμενα στο άρθρο 83 του ν.δ. 356/1974, όπως ισχύει.\nΣτην περίπτωση αυτή ενημερώνονται άμεσα οι υπηρεσίες που αναφέρονται στις περιπτώσεις α' και β' της παραγράφου 1 του άρθρου 145 του ν. 4270/2014, όπως ισχύει, ώστε να μην καταβληθεί το οφειλόμενο ποσό στον παραβάτη ή να μην γίνει δεκτή τυχόν εκχώρηση της απαίτησης από τον παραβάτη σε τρίτο πρόσωπο. Για την απόδειξη της μη εκχώρησης της απαίτησης υποβάλλεται από τον παραβάτη πλέον των ανωτέρω και σχετική υπεύθυνη δήλωση.\nΤα οριζόμενα στις περιπτώσεις α', β', γ', δ' και ε' της παρούσας παραγράφου καταλαμβάνουν και τις περιπτώσεις για τις οποίες έχουν εφαρμοστεί μέτρα διασφάλισης των συμφερόντων του Δημοσίου σε περίπτωση φοροδιαφυγής με προϊσχύουσες του ν.4174/2013, όπως ισχύει, διατάξεις.\n1. Για την εφαρμογή των μέτρων της παραγράφου 5 του άρθρου 46 του ν.4174/2013, όπως ισχύει, συντάσσεται άμεσα, από την αρμόδια για την έκδοση των οικείων των μέτρων πράξεων προσδιορισμού των φόρων, τελών και εισφορών ή των πράξεων επιβολής προστίμων φορολογική αρχή, πράξη επιβολής μέτρων διασφάλισης των συμφερόντων του Δημοσίου, σύμφωνα με την Ειδική Έκθεση Ελέγχου.\nΗ ως άνω φορολογική αρχή καταχωρεί την πράξη αυτή αυθημερόν στο ηλεκτρονικό σύστημα ELENXIS, από το οποίο αντλεί την πληροφορία το TAXIS, προκειμένου να ενημερωθούν όλες οι φορολογικές αρχές και να δεσμεύεται η χορήγηση αποδεικτικού ενημερότητας για μεταβίβαση περιουσιακών στοιχείων, ενώ μέχρι τη μηχανογραφική υλοποίηση της ανωτέρω λειτουργίας δεσμεύει στο ηλεκτρονικό σύστημα TAXIS τη χορήγηση αποδεικτικού ενημερότητας για μεταβίβαση περιουσιακών στοιχείων, ενημερώνει με ηλεκτρονικό ταχυδρομείο όλες τις φορολογικές αρχές για την εφαρμογή των απαγορεύσεων του δευτέρου εδαφίου της παραγράφου 5 του άρθρου 46 του ν. 4174/2013 και γνωστοποιεί την ως άνω πράξη αυθημερόν με ηλεκτρονικό ταχυδρομείο και εγγράφως στη Διεύθυνση Ανάπτυξης Φορολογικών Εφαρμογών (Δ.Α.Φ.Ε.), προκειμένου να απαγορευθεί η χορήγηση ηλεκτρονικού πιστοποιητικού ΕΝ.Φ.Ι.Α., (μέχρι την υλοποίηση αυτής της λειτουργίας μηχανογραφικά), στη Διεύθυνση Ελέγχων της Γενικής Διεύθυνσης Φορολογικής Διοίκησης της Α.Α.Δ.Ε. με αντίγραφο της σχετικής Ειδικής Έκθεσης Ελέγχου, στο Ταμείο Παρακαταθηκών και Δανείων και στην Τράπεζα της Ελλάδος, η οποία υποχρεούται να ενημερώσει σχετικά τα λειτουργούντα στην Ελλάδα πιστωτικά ιδρύματα, ιδρύματα ηλεκτρονικού χρήματος και ιδρύματα πληρωμών.\nΗ ως άνω πράξη κοινοποιείται σύμφωνα με τις ισχύουσες διατάξεις, με αντίγραφο της σχετικής Ειδικής Έκθεσης Ελέγχου, στον παραβάτη και στα πρόσωπα της παραγράφου 6 του άρθρου 46 του ν.4174/2013, όπως εξειδικεύονται με το άρθρο 2 της παρούσας. Η αρμόδια για την εφαρμογή των μέτρων φορολογική αρχή οφείλει ταυτόχρονα ή εντός αποκλειστικής προθεσμίας δεκαπέντε (15) ημερών από την εφαρμογή των μέτρων να επιδίδει με απόδειξη στον παραβάτη και στα πρόσωπα της παραγράφου 6 του άρθρου 46 του ν.4174/2013, όπως εξειδικεύονται με το άρθρο 2 της παρούσας, κλήση προς επιγενόμενη ακρόαση για τις διαπιστώσεις που καταγράφηκαν στην Ειδική Έκθεση Ελέγχου, κατ' εφαρμογή των διατάξεων του εδαφίου β' της παραγράφου 3 του άρθρου 6 του ν.2690/1999«Κύρωση του Κώδικα Διοικητικής Διαδικασίας και άλλες διατάξεις» (Φ.Ε.Κ. 97/ Α'/17.5.1999), όπως ισχύουν. Οι ανωτέρω υπηρεσίες και φορείς υποχρεούνται να εφαρμόσουν αμέσως τα μέτρα της παραγράφου 5 του άρθρου 46 του ν.4174/2013, χωρίς καμία άλλη διαδικασία ή διατύπωση.\n2.Η κατά τα ανωτέρω πράξη διασφάλισης των συμφερόντων του Δημοσίου συνιστά ερώτημα του β΄ εδαφίου της παραγράφου 3 του άρθρου 15 του ν.4174/2013, όπως ισχύει, και το Ταμείο Παρακαταθηκών και Δανείων καθώς και τα λειτουργούντα στην Ελλάδα πιστωτικά ιδρύματα, τα ιδρύματα ηλεκτρονικού χρήματος και τα ιδρύματα πληρωμών, υποχρεούνται να ενημερώσουν άμμεσα σε κάθε περίπτωση τη φορολογική αρχή που εξέδωσε την πράξη για το αντικείμενο της δέσμευσης, κατ’ εφαρμογή των διατάξεων της παραγράφου 3 του ίδιου ως άνω άρθρου, όπως ισχύουν. Η θετική απάντηση καταχωρείται αυθημερόν από τη φορολογική αρχή στο ηλεκτρονικό σύστημα TAXIS.\n3. Ο Προϊστάμενος της φορολογικής αρχής ενημερώνεται για το συνολικό αντικείμενο δέσμευσης κατόπιν έκδοσης της πράξης επιβολής μέτρων διασφάλισης των συμφερόντων του Δημοσίου, σύμφωνα με την παράγραφο 2 του άρθρου 1 της παρούσας, εξετάζει αμελλητί εάν συντρέχουν περαιτέρω οι λόγοι εφαρμογής των οριζομένων στο τρίτο εδάφιο της παραγράφου 5 του άρθρου 46 του ν. 4174/2013, ως προς τον περιορισμό του ποσού της δέσμευσης στο διπλάσιο της οικείας των μέτρων οφειλής, σύμφωνα με τα οριζόμενα στο άρθρο 6 της παρούσας απόφασης για τον υπόχρεο παραβάτη και για τα πρόσωπα της παραγράφου 6 του άρθρου 46 του ν. 4174/2013 και ενεργεί άμεσα κατά τα οριζόμενα στην περίπτωση γ' της παραγράφου 1 του άρθρου 6 της παρούσας.\n3. Σε περίπτωση αναστολής εφαρμογής των μέτρων ή ακύρωσης εν όλω ή εν μέρει ή τροποποίησης της πράξης επιβολής των διασφαλιστικών των συμφερόντων του Δημοσίου μέτρων με απόφαση ή διαταγή Δικαστηρίου, η φορολογική αρχή που εξέδωσε την πράξη επιβολής των μέτρων διασφάλισης των συμφερόντων του Δημοσίου, ενημερώνει σχετικά τον υπόχρεο παραβάτη, τα πρόσωπα της παραγράφου 6 του άρθρου 46 του ν.4174/2013, τις υπηρεσίες και τους φορείς, κατά περίπτωση, σύμφωνα με τα οριζόμενα στο άρθρο 4 της παρούσας.\nα) σε περίπτωση μη αμφισβήτησης των οικείων των μέτρων πράξεων από τον παραβάτη, μετά την καταβολή τουλάχιστον του σαράντα τοις εκατό (40%) του συνολικά προσδιορισθέντος ποσού των οικείων κύριων και προσθέτων φόρων, τελών και εισφορών μετά των προσαυξήσεων, τόκων και προστίμων ή των οικείων προστίμων. Αντί της καταβολής του ανωτέρω ποσού ο υπόχρεος παραβάτης δύναται να καταθέσει στην αρμόδια φορολογική αρχή ανέκκλητη, ανεπιφύλακτη και με παραίτηση του δικαιώματος διζήσεως και διαιρέσεως εγγυητική επιστολή υπέρ του Δημοσίου, για το σαράντα τοις εκατό (40%) του συνολικά προσδιορισθέντος ποσού των οικείων κύριων και προσθέτων φόρων, τελών και εισφορών μετά των προσαυξήσεων, τόκων και προστίμων ή των οικείων προστίμων, προσαυξημένου με τις επιβαρύνσεις εξαμήνου, που εκδίδεται από πιστωτικό ίδρυμα ή άλλο νομικό πρόσωπο που λειτουργεί νόμιμα στα Κ.Μ. της Ευρωπαϊκής Ένωσης και έχει σύμφωνα με την ισχύουσα νομοθεσία το δικαίωμα αυτό, διάρκειας δώδεκα (12) μηνών. Η εγγυητική επιστολή καταπίπτει υπέρ του Δημοσίου μετά την πάροδο έξι (6) μηνών από την κατάθεσή της. Σε περίπτωση καταβολής του οικείου ποσού πριν την πάροδο έξι (6) μηνών αυτή επιστρέφεται στον παραβάτη εν όλω ή εν μέρει, κατά περίπτωση,\nβ) σε περίπτωση αμφισβήτησης των οικείων των μέτρων πράξεων από τον παραβάτη, μετά την καταβολή τουλάχιστον του πενήντα τοις εκατό (50%) του συνολικά προσδιορισθέντος ποσού των οικείων κύριων και προσθέτων φόρων, τελών και εισφορών μετά των προσαυξήσεων, τόκων και προστίμων ή των οικείων προστίμων. Αντί της καταβολής του ανωτέρω ποσού ο υπόχρεος παραβάτης δύναται να καταθέσει στην αρμόδια φορολογική αρχή ανέκκλητη, ανεπιφύλακτη και με παραίτηση του δικαιώματος διζήσεως και διαιρέσεως εγγυητική επιστολή υπέρ του Δημοσίου, για το πενήντα τοις εκατό (50%) του συνολικά προσδιορισθέντος ποσού των οικείων κύριων και προσθέτων φόρων, τελών και εισφορών μετά των προσαυξήσεων, τόκων και προστίμων ή των οικείων προστίμων, προσαυξημένου με τις επιβαρύνσεις τετραμήνου, που εκδίδεται από πιστωτικό ίδρυμα ή άλλο νομικό πρόσωπο που λειτουργεί νόμιμα στα Κ.Μ. της Ευρωπαϊκής Ένωσης και έχει σύμφωνα με την ισχύουσα νομοθεσία το δικαίωμα αυτό, διάρκειας οκτώ (8) μηνών.\nΗ εγγυητική επιστολή καταπίπτει, εφόσον συντρέχει περίπτωση, εν όλω ή εν μέρει υπέρ του Δημοσίου, ή άλλως επιστρέφεται στον παραβάτη μετά την έκδοση των αποφάσεων της Διεύθυνση Επίλυσης Διαφορών επί των ενδικοφανών προσφυγών κατά των οικείων των μέτρων πράξεων, οι οποίες αποφαίνονται επί της ουσίας, ή την πάροδο άπρακτης προθεσμίας έκδοσης αυτών, σύμφωνα με τις διατάξεις της παραγράφου 5 του άρθρου 63 του ν.4174/2013, όπως ισχύει.\nγ) σε περίπτωση που το συνολικό ποσό δέσμευσης των λογαριασμών, των καταθέσεων και των χρηματικών παρακαταθηκών υπερβαίνει το διπλάσιο του ποσού των οικείων των μέτρων πράξεων φόρων, τελών ή εισφορών που διαπιστώνεται σύμφωνα με το πρώτο εδάφιο της παραγράφου 5 του άρθρου 46 του ν. 4174/2013 για τον υπόχρεο παραβάτη ή το διπλάσιο του μέρους του ποσού των ως άνω πράξεων για το οποίο τα πρόσωπα της παραγράφου 6 του άρθρου 46 του ν. 4174/2013, έχουν προσωπική και αλληλέγγυα ευθύνη. Σε εφαρμογή του προηγούμενου εδαφίου, το μέτρο της δέσμευσης του πενήντα τοις εκατό (50%) περιορίζεται σε ποσό ίσο με το διπλάσιο της οικείας των μέτρων οφειλής ή μέρους αυτής, σύμφωνα με τα ανωτέρω και αίρεται για το υπόλοιπο δεσμευθέν ποσό. Η κατά τα ως άνω άρση του μέτρου της δέσμευσης του πενήντα τοις εκατό (50%) των λογαριασμών, των καταθέσεων και των χρηματικών παρακαταθηκών για το ποσό που υπερβαίνει το διπλάσιο της οικείας των μέτρων οφειλής διενεργείται άμεσα από τον αρμόδιο, σύμφωνα με την παράγραφο 9 του παρόντος άρθρου, Προϊστάμενο, ύστερα από σχετική ενημέρωσή του κατά τα οριζόμενα στην παράγραφο 2 του άρθρου 4 της παρούσας ή και κατόπιν σχετικής αίτησης του υπόχρεου παραβάτη ή των προσώπων της παραγράφου 6 του άρθρου 46 του ν. 4174/2013.\nα) με την καταβολή ποσού πάνω από το εβδομήντα τοις εκατό (70%) του συνολικά προσδιορισθέντος ποσού των οικείων κύριων και προσθέτων φόρων, τελών και εισφορών μετά των προσαυξήσεων, τόκων και προστίμων ή των οικείων προστίμων. Αντί της καταβολής του ανωτέρω ποσού ο υπόχρεος παραβάτης δύναται να καταθέσει στην αρμόδια φορολογική αρχή ανέκκλητη, ανεπιφύλακτη και με παραίτηση του δικαιώματος διζήσεως και διαιρέσεως εγγυητική επιστολή υπέρ του Δημοσίου, για το εβδομήντα τοις εκατό (70%) του συνολικά προσδιορισθέντος ποσού των οικείων κύριων και προσθέτων φόρων, τελών και εισφορών μετά των προσαυξήσεων, τόκων και προστίμων ή των οικείων προστίμων, προσαυξημένου με τις επιβαρύνσεις τριμήνου, που εκδίδεται από πιστωτικό ίδρυμα ή άλλο νομικό πρόσωπο που λειτουργεί νόμιμα στα Κ.Μ. της Ευρωπαϊκής Ένωσης και έχει σύμφωνα με την ισχύουσα νομοθεσία το δικαίωμα αυτό, διάρκειας έξι (6) μηνών.\nΗ εγγυητική επιστολή καταπίπτει, μετά την πάροδο τριών (3) μηνών από την κατάθεσή της. Σε περίπτωση καταβολής του οικείου ποσού πριν την πάροδο τριών (3) μηνών αυτή επιστρέφεται στον παραβάτη εν όλω ή εν μέρει, κατά περίπτωση,\nβ) εφόσον παύουν να υφίστανται οι προϋποθέσεις εφαρμογής τους, λόγω έκδοσης απόφασης από την Διεύθυνση Επίλυσης Διαφορών που ακυρώνει για λόγους ουσίας ή τροποποιεί τις οικείες των μέτρων πράξεις προσδιορισμού των φόρων, τελών, εισφορών ή επιβολής προστίμων ή κατόπιν οριστικής απόφασης του διοικητικού δικαστηρίου που ακυρώνει για λόγους ουσίας ή τροποποιεί τις οικείες αποφάσεις της Διεύθυνση Επίλυσης Διαφορών επί των ως άνω πράξεων, ή κατόπιν οριστικής απόφασης του διοικητικού δικαστηρίου που ακυρώνει για λόγους ουσίας ή τροποποιεί τις οικείες των μέτρων πράξεις\nδ) εφόσον το ποσό των οικείων των μέτρων εκδοθει-σών πράξεων προσδιορισμού των φόρων, τελών, εισφορών ή επιβολής προστίμων, δεν υπερβαίνει το τιθέμενο στο πρώτο εδάφιο της παραγράφου 5 του άρθρου 46 του ν. 4174/2013 ποσό, καθώς και στις περιπτώσεις για τις οποίες δεν εκδίδονται οι οικείες των μέτρων πράξεις προσδιορισμού των φόρων, τελών εισφορών ή επιβολής προστίμων και ο έλεγχος ολοκληρώνεται με τη σύνταξη σχετικού υπηρεσιακού σημειώματος ή σχετικής έκθεσης με τις διαπιστώσεις ελέγχου,\nε) για τα πρόσωπα της παραγράφου 6 του άρθρου 46 του ν. 4174/2013 και του άρθρου 2 της παρούσας με την καταβολή εκ μέρους τους ποσού πάνω από το εβδομήντα τοις εκατό (70%) του συνολικά προσδιορισθέντος ποσού των οικείων των μέτρων κύριων και πρόσθετων φόρων, τελών ή εισφορών, μετά των προσαυξήσεων, τόκων και προστίμων για το οποίο ευθύνονται προσωπικά και αλληλέγγυα, κατά περίπτωση ή εφόσον δεν πληρούνται οι προϋποθέσεις επιβολής των μέτρων σε βάρος τους σύμφωνα με τις διατάξεις της παραγράφου 6 του άρθρου 46 του ν.4174/2013 και του άρθρου 2 της παρούσας.\n4.Οι απαγορεύσεις του δευτέρου εδαφίου της παραγράφου 5 του άρθρου 46 του ν.4174/2013, όπως ισχύει, αίρονται σε περίπτωση μεταβίβασης ακινήτων, με την προϋπόθεση ότι το τίμημα της μεταβίβασης θα αποδοθεί στο Δημόσιο για την καταβολή της οικείας των μέτρων φορολογικής οφειλής.\nΣτην περίπτωση που το τίμημα είναι ανώτερο του συνόλου της ως άνω φορολογικής οφειλής, αποδίδεται στο Δημόσιο ποσό ίσο με το σύνολο της οφειλής.\nΣτην περίπτωση που το τίμημα είναι κατώτερο του συνόλου της ως άνω φορολογικής οφειλής, από το αποδιδόμενο τίμημα εξοφλούνται τα ποσά των οικείων κύριων και προσθέτων φόρων, τελών και εισφορών μετά των νομίμων προσαυξήσεων, τόκων και προστίμων ή των οικείων προστίμων, σύμφωνα με τις διατάξεις του άρθρου 44 του Κώδικα Φορολογικής Διαδικασίας, όπως ισχύει.\nΣε κάθε περίπτωση εφαρμόζονται τα οριζόμενα στις διατάξεις του άρθρου 12 του ν. 4174/2013, όπως ισχύει, με την επιφύλαξη των οριζομένων στην παρούσα. Οι απαγορεύσεις του δευτέρου εδαφίου της παραγράφου 5 του άρθρου 46 του ν. 4174/2013, αίρονται και σε περιπτώσεις που η εφαρμογή τους δυσχεραίνει την περάτωση των διαδικασιών πτώχευσης του υπόχρεου παραβάτη και δύνανται να αρθούν σε περιπτώσεις που η εφαρμογή τους δυσχεραίνει την περάτωση των διαδικασιών εκκαθάρισης, κατόπιν υποβολής κάθε φορά σχετικής αίτησης στην αρμόδια φορολογική αρχή, σύμφωνα με τα οριζόμενα στην παράγραφο 9 του παρόντος άρθρου.\n6.Τα μέτρα της παραγράφου 5 του άρθρου 46 του ν.4174/2013, όπως ισχύει, αίρονται σε περίπτωση ασφαλιστικής εκκαθάρισης , αποκλειστικά και μόνο για τα περιουσιακά της στοιχεία τα οποία έχουν δεσμευθεί και χαρακτηρισθεί ως ασφαλιστική τοποθέτηση από την Τράπεζα.\n7.Κατ' εξαίρεση των ως άνω οριζομένων, σε περιπτώσεις εφαρμογής των διατάξεων του τρίτου εδαφίου της παραγράφου 5 του άρθρου 46 του ν. 4174/2013, όπως ισχύει, όπως ιδίως επί λογαριασμών του παραβάτη, στους οποίους πιστώνονται αποκλειστικά και μόνο χρηματικά ποσά που αφορούν ενδεικτικώς, επενδυτικά ή επιχειρησιακά προγράμματα με βάση την κείμενη νομοθεσία (ΕΣΠΑ, λοιπά συναφή προγράμματα), και προνοιακά επιδόματα, τα οποία εκταμιεύονται σε εκτέλεση των ως άνω προγραμμάτων ή για την καταβολή προνοιακών επιδομάτων στους δικαιού-χους-τρίτους, ως και εν γένει επιχορηγήσεις- επιδοτήσεις, δύναται να αρθεί το μέτρο της δέσμευσης του πενήντα τοις εκατό (50%) των λογαριασμών αυτών μερικά ή ολικά, κατά περίπτωση, κατόπιν υποβολής κάθε φορά σχετικής αίτησης από τον υπόχρεο παραβάτη στην αρμόδια φορολογική αρχή σύμφωνα με τα οριζόμενα στην παράγραφο 9 του παρόντος άρθρου. Οι δεσμεύσεις του τρίτου εδαφίου της παραγράφου 5 του άρθρου 46 του ν. 4174/2013, αίρονται σε περιπτώσεις που η εφαρμογή τους δυσχεραίνει την περάτωση των διαδικασιών πτώχευσης του υπόχρεου παραβάτη και δύνανται να αρθούν σε περιπτώσεις που η εφαρμογή τους δυσχεραίνει την περάτωση των διαδικασιών εκκαθάρισης, κατόπιν υποβολής κάθε φορά σχετικής αίτησης στην αρμόδια φορολογική αρχή σύμφωνα με τα οριζόμενα στην παράγραφο 9 του παρόντος άρθρου.\n8.Μέτρα διασφάλισης των συμφερόντων του Δημοσίου σε περίπτωση φοροδιαφυγής, που εφαρμόστηκαν με προϊσχύουσες του ν.4174/2013, όπως ισχύει, διατάξεις, αίρονται υποχρεωτικά στο σύνολό τους μετά την πάροδο πέντε (5) ετών από την έναρξη ισχύος του Κώδικα Φορολογικής Διαδικασίας (ν. 4174/2013 Φ.Ε.Κ. Α7170/26.7.2013), ήτοι 1.1.2014. Ειδικά, σε περίπτωση αμφισβήτησης των οικείων των μέτρων φορολογικών οφειλών, η ανωτέρω προθεσμία δεν συμπληρώνεται πριν από την παρέλευση έτους από την ημερομηνία που αυτές κατέστησαν ληξιπρόθεσμες στο σύνολό τους. Γ ια την άρση των μέτρων αυτών, ο ενδιαφερόμενος υποβάλλει αίτηση στην αρμόδια φορολογική αρχή σύμφωνα με την παράγραφο 9 του παρόντος άρθρου.\n9.Ο Προϊστάμενος της Δ.Ο.Υ. ή του Ελεγκτικού Κέντρου που εξέδωσε τις οικείες των μέτρων πράξεις προσδιορισμού φόρων, τελών, εισφορών ή προστίμων εφαρμόζει τις διατάξεις των προηγούμενων παραγράφων του παρόντος άρθρου. Σε περίπτωση Δ.Ο.Υ. της οποίας έχει καταργηθεί το Τμήμα Ελέγχου και έχει ανασταλεί η λειτουργία του Τμήματος Δικαστικού ή έχει παύσει η λειτουργία αυτής, ή σε περίπτωση παύσης λειτουργίας Ελεγκτικού Κέντρου, αρμόδιος για τα οριζόμενα στο προηγούμενο εδάφιο, είναι ο Προϊστάμενος της Δ.Ο.Υ. υποδοχής ή του Ελεγκτικού Κέντρου στα οποία περιήλθαν οι αρμοδιότητες των ως άνω Τμημάτων ή της Δ.Ο.Υ. ή του Ελεγκτικού Κέντρου, των οποίων έπαυσε ή ανεστάλη η λειτουργία κατά τα ως άνω, σύμφωνα με τις οικείες αποφάσεις. Ο αρμόδιος σύμφωνα με τα ανωτέρω Προϊστάμενος ενημερώνει τον υπόχρεο παραβάτη, τα πρόσωπα σε βάρος των οποίων λήφθηκαν τα μέτρα σύμφωνα με τις διατάξεις της παραγράφου 6 του άρθρου 46 του ν. 4174/2013 ή τις προϊσχύουσες του ν. 4174/2013 διατάξεις, τις υπηρεσίες και τους φορείς, κατά περίπτωση, σύμφωνα με τα οριζόμενα στο άρθρο 4 της παρούσας.\n10. Τα οριζόμενα στην παράγραφο 1, στην περίπτωση α' και στην περίπτωση β' της παραγράφου 2 και στις παραγράφους 3, 4, 6 και 7 του παρόντος άρθρου καταλαμβάνουν και περιπτώσεις για τις οποίες έχουν εφαρμοστεί μέτρα διασφάλισης των συμφερόντων του Δημοσίου σε περίπτωση φοροδιαφυγής με προϊσχύουσες του ν.4174/2013, όπως ισχύει, διατάξεις.\n11. Τα οριζόμενα στο παρόν άρθρο για τον υπόχρεο παραβάτη εφαρμόζονται ανάλογα και για τα πρόσωπα της παραγράφου 6 του άρθρου 46 του ν. 4174/2013 και του άρθρου 2 της παρούσας, όπου συντρέχει περίπτωση.\nΤα οριζόμενα στην παρούσα απόφαση έχουν ανάλογη εφαρμογή και στις περιπτώσεις που έχουν ληφθεί μέτρα διασφάλισης των συμφερόντων του Δημοσίου, σύμφωνα με τις διατάξεις των παραγράφων 5 και 6 του άρθρου 46 του ν. 4174/2013 από την έναρξη ισχύος του ν. 4646/2019 (201 Α'), ήτοι 12.12.2019 μέχρι την έναρξη ισχύος της παρούσας. Αρμόδιος για την εφαρμογή του προηγούμενου εδαφίου και των διατάξεων της παραγράφου 28 του άρθρου 66 του ν. 4646/2019 είναι ο Προϊστάμενος της φορολογικής αρχής σύμφωνα με τα οριζόμενα στην παράγραφο 9 του άρθρου 6 της παρούσας


ΣΥΝΟΠΤΙΚΗ ΠΕΡΙΓΡΑΦΗ ΜΙΚΡΩΝ ΠΕΙΡΑΜΑΤΩΝ\nΟι παρακάτω συνοπτικές περιγραφές πειραμάτων έχουν ήδη αναφερθεί στα αντίστοιχα κεφάλαια. Εδώ παρουσιάζονται συνολικά.\nΥπενθύμιση: όσο απλό και ακίνδυνο και αν είναι ένα πείραμα, έστω και για τυπικούς λόγους πρέπει να λαμβάνονται τα ενδεικνυόμενα μέτρα προφύλαξης\nEΠΙΔΡΑΣΗ ΤΗΣ ΣΥΓΚΕΝΤΡΩΣΗΣ\n1) Διάλυμα Na2S2O3, από 0,1Μ έως 0,6Μ, το χωρίζουμε σε δύο μέρη που να έχουν αναλογία όγκων 2:1. Στο διάλυμα μικρότερου όγκου προσθέτουμε νερό ώστε ο όγκος του να εξισωθεί με το άλλο. Έτσι προκύπτουν δύο διαλύματα από τα οποία το ένα έχει διπλάσια συγκέντρωση από το άλλο. Σε καθένα από τα διαλύματα αυτά προσθέτουμε ταυτόχρονα την ίδια ποσότητα διαλύματος υδροχλωρικού οξέος και παρατηρούμε ότι το διάλυμα που έχει μεγαλύτερη συγκέντρωση Na2S2O3 θολώνει γρηγορότερα από το άλλο.\n2) Δημιουργούμε δύο αιωρήματα κόρν φλάουρ (αμυλούχου σκόνης), σε δύο διαλύματα H2O2 από τα οποία το ένα να έχει περίπου διπλάσια συγκέντρωση από το άλλο (Διάλυμα οξυζενέ των φαρμακείων, αραιωμένο στο τετραπλάσιο και οκταπλάσιο του όγκου του με προσθήκη νερού). Σε καθένα από αυτά ρίχνουμε ταυτόχρονα την ίδια ποσότητα διαλύματος KI περίπου 2% w/v και παρατηρούμε ότι στο ποτήρι με τη μεγαλύτερη συγκέντρωση σε H2O2 το αιώρημα χρωματίζεται ταχύτερα γαλάζιο.\n3) Σε δοκιμαστικό σωλήνα ρίχνουμε διάλυμα υδροχλωρικού οξέος περίπου 3Μ ώστε να γεμίσει κατά το 1/3 και σε έναν άλλο δοκιμαστικό σωλήνα διάλυμα υδροχλωρικού οξέος περίπου 1Μ. Στη συνέχεια σε κάθε δοκιμαστικό σωλήνα ρίχνουμε τεμαχίδιο Zn και παρατηρούμε ότι στο πυκνότερο διάλυμα, η παραγωγή των φυσαλίδων είναι εντονότερη.\n1) Κορεσμένο διάλυμα CuSO4 το αραιώνουμε στο τριπλάσιο του όγκου του και το χωρίζουμε σε δύο περίπου ίσα μέρη. Το ένα από αυτά το θερμαίνουμε σε υδρόλουτρο, ενώ το άλλο το ψύχουμε σε πάγο. Στη συνέχεια βυθίζουμε ταυτόχρονα στο καθένα από αυτά, από ένα σιδερένιο καρφάκι και παρατηρούμε ότι στο θερμότερο διάλυμα, το καρφάκι επικαλύπτεται ταχύτερα από χαλκό. Αν η ποσότητα των διαλυμάτων είναι σχετικά μικρή, παρατηρούμε αλλαγή στο χρώμα τους, πρώτα στο θερμότερο και στη συνέχεια στο ψυχρότερο.\n2) Σε δύο δοκιμαστικούς σωλήνες ρίχνουμε διάλυμα υδροχλωρικού οξέος περίπου 2Μ, ώστε οι σωλήνες να γεμίσουν κατά το 1/3. Τον έναν σωλήνα θερμαίνουμε σε υδρόλουτρο, ενώ τον άλλον τον ψύχουμε σε πάγο. Στη συνέχεια σε κάθε δοκιμαστικό σωλήνα ρίχνουμε τεμαχίδιο Zn και παρατηρούμε ότι στο θερμότερο διάλυμα η παραγωγή των φυσαλίδων είναι εντονότερη.\nΣε δύο δοκιμαστικούς σωλήνες βάζουμε μικρή ποσότητα KClO3 και στον ένα από αυτούς μικρή ποσότητα MnO2 . Θερμαίνουμε ταυτόχρονα και ομοιόμορφα τους δύο δοκιμαστικούς σωλήνες και με μία μισοσβησμένη παρασχίδα, ανιχνεύουμε το Ο2 το οποίο παράγεται εντονότερα στον σωλήνα με τον καταλύτη.\nΕΠΙΔΡΑΣΗ ΤΟΥ ΒΑΘΜΟΎ ΚΑΤΑΤΜΗΣΗΣ\nΑν σε KMnO4 που βρίσκεται σε λεπτό διαμερισμό ρίξουμε δύο σταγόνες γλυκερίνης, σχεδόν αμέσως θα προκληθεί ανάφλεξη της γλυκερίνης. Αντίθετα αν το KMnO4 δεν βρίσκεται σε λεπτό διαμερισμό η ανάφλεξη θα καθυστερήσει ή δεν θα πραγματοποιηθεί.\n1) Λεπτομερής παρουσίαση εργαστηριακής άσκησης\n2) Λεπτομερής παρουσίαση εργαστηριακής άσκησης, με διεξαγωγή μετρήσεων και κατασκευή διαγράμματος


Το μήνυμα της Βουλευτή Κατερίνας Παπακώστα Παλιούρα, για την Εθνική Επέτειο της 28ης Οκτωβρίου! - Fans TrikalaWeb, News, Ειδήσεις, Webcam, Webtv\nΗ 28η Οκτωβρίου 1940, αποτελεί ημερομηνία σταθμό για την πατρίδα μας και την ιστορία της. Η παρακαταθήκη του λακωνικού, αλλά και πιο ηχηρού μηνύματος της ιστορίας μας, μας προτρέπει να υψώσουμε με υπερηφάνεια το ανάστημά μας απέναντι στις σημερινές προκλήσεις, που καλούμαστε να αντιμετωπίσουμε.\nΤο ‘’ΟΧΙ’’ απέναντι στον πάνοπλο κατακτητή και στον φασισμό από την μικρή και την απαράμιλλα αποφασισμένη Ελλάδα, που πολέμησε υπέρ πίστεως και πατρίδος, είναι σύμβολο στις ψυχές μας για τον αλτρουιστικό αγώνα των προγόνων μας.\nΜε αυτά τα εχέγγυα η χώρα μας θωρακίζεται στρατιωτικά και αμυντικά, ενώ παράλληλα ορθώνεται σε διπλωματικό επίπεδο, συνάπτοντας συμμαχίες με ισχυρές χώρες της περιοχής, αποτελώντας σταθεροποιητικό παράγοντα στην Ανατολική Μεσόγειο.\nΠαρά τις δυσκολίες της εποχής και την πανδημία του κορωνοϊού, που ανέτρεψε το καθιερωμένο εορταστικό κλίμα, υψώνουμε με υπερηφάνεια, ψηλά την ελληνική σημαία, υπερασπιζόμενοι τις ηθικές μας αξίες και τα πιστεύω μας.\nΧρόνια Πολλά σε κάθε Ελληνίδα και Έλληνα!!!\nThe post Το μήνυμα της Βουλευτή Κατερίνας Παπακώστα Παλιούρα, για την Εθνική Επέτειο της 28ης Οκτωβρίου! appeared first on TRIKALANEWS.\nhttps://fans.trikalaweb.com/wp-content/uploads/2021/10/55526-6252-025295302318-168787-6360422712955898-636660916188372877-80486964.jpg 581 875 Admin https://fans.trikalaweb.com/wp-content/uploads/2020/09/fans.trikalaweb.png Admin2021-10-29 07:47:312021-10-29 07:47:31Το μήνυμα της Βουλευτή Κατερίνας Παπακώστα Παλιούρα, για την Εθνική Επέτειο της 28ης Οκτωβρίου!\nΗ τελευταία επίσκεψη ως καγκελάριος και ο... Έφυγε από τη ζωή ο Βασίλειος Κουτσονικόλ�...


Η ευθύνη του κ. Σαμαρά - apopseis.gr\nΗ ευθύνη του κ. Σαμαρά\nΓιώργος Κοντογιάννης 02/02/2015, 17:02 02/02/2015\nΜη ξεχνάμε ότι η αντιμνημονιακή ρητορική και οι εθνικιστικές κορώνες ήταν δημιούργημα της ΝΔ ως αντιπολίτευση και βέβαια μη παραβλέπουμε ότι όσα ανοίγματα έκανε όλα αυτά τα χρόνια η ηγεσία Σαμαρά ήταν προς τα δεξιά. Και δεν ήταν μόνο η απορρόφηση των στελεχών του ΛΑΟΣ, γιατί κάποιος μπορεί να αντιπαραθέσει ότι αντίστοιχα απορροφήθηκε και η Δημοκρατική Συμμαχία της Ντόρας Μπακογιάννη, αλλά η ανάδειξη των στελεχών του ΛΑΟΣ σε κυβερνητικές και κομματικές θέσεις κλειδιά και η πλήρης υιοθέτηση της πολιτικής που εξέφραζαν.\nΤο σημαντικότερο στοιχείο όμως που καταδεικνύει τη δεξιά στροφή της ΝΔ του κ. Σαμαρά είναι οι θέσεις που κατά καιρούς έλαβε στην αντιπαράθεσή της σε τρέχοντα ζητήματα, θέσεις οι οποίες καλύπτοντο από το ιδεολόγημα των «δύο πόλων». Μόνο που το ιδεολόγημα αυτό μοιραία εμπεριέχει το δόγμα «όποιος δεν συντάσσεται με τις θέσεις μας βρίσκεται απέναντί μας». Δηλαδή, «άσπρο – μαύρο». «Γκρι», δεν υπήρχε… Ενδιάμεσος χώρος δεν υπάρχει… Πλήρης απολυτότητα, η οποία όμως οδηγεί στην ήττα, που υπέστημεν, και στην απομόνωση, που πρέπει να αποτραπεί.\nΟ κ. Σαμαράς, το 2009 παρέλαβε ένα κόμμα μετά από εξαετή διακυβέρνηση, ύστερα από μια βαριά ήττα με διαφορά 11%, αλλά με ποσοστό γύρω στο 33%. Δηλαδή με μια εκλογική βάση που αναζητούσε κάτι καινούργιο, η οποία όμως εξακολουθούσε να είναι συμπαγής και έτοιμη να ανασυνταχθεί. Αντί αυτών, μια σειρά λαθών οδήγησαν στην πολυδιάσπαση της ΝΔ (ΔΗΣΥ, ΑΝΕΛ) και στη συρρίκνωση της εκλογικής της βάσης.\nΌμως ο πρόεδρος της ΝΔ πρέπει να καταλάβει ότι στις 25 Ιανουαρίου 2015 η Ελλάδα γύρισε σελίδα. Δεν μπορούμε από τώρα να προδικάσουμε αν η απόφαση του λαού ήταν σοφή ή καταστροφική. Αυτό θα το ξέρουμε σε λίγους μήνες. Το βέβαιο όμως είναι ότι η χώρα έχει μια νέα (σε όλα τα επίπεδα, και στο ηλικιακό) ηγεσία, και απέναντί της πρέπει να σταθεί και να ορθώσει ανάστημα κάτι νέο και άφθαρτο. Το παλιό και φθαρμένο λόγω πολιτικών λαθών δεν μπορεί να πετύχει αναδιάταξη δυνάμεων και μια ισχυρή και ορθολογική αντιπολίτευση. Γιατί, για να λειτουργήσει σωστά η δημοκρατία, πρέπει να υπάρχει και σωστή κυβέρνηση και σωστή αντιπολίτευση.\nΤα επιχειρήματα του κ. Σαμαρά ότι η ΝΔ έχασε μόλις 2% από τις εκλογές του 2012 ή του κ. Σταμάτη ότι « η ΝΔ πλήρωσε το τίμημα της επιτυχίας της», προφανώς δεν απευθύνονται σε ψηφοφόρους αλλά σε οπαδούς. Αλλά και οι οπαδοί όταν δουν ότι δεν μπορούν να κερδίσουν πρωτάθλημα ζητούν από μόνοι τους αλλαγή προπονητή.\nΟ κ. Σαμαράς εκ φύσεως θεωρείται μια ευγενική προσωπικότητα του αστικού πολιτικού χώρου. Ενός χώρου που πάνω από όλα έχει δείξει ότι σέβεται τη δημοκρατία όπως αυτή εκφράζεται από τις αποφάσεις του λαού. Δεν ήταν στα υπέρ του ούτε η μη παρουσία του στη Βουλή για να απαντήσει σε Ερωτήσεις στην «Ώρα του Πρωθυπουργού» (αλήθεια πώς θα κάνει χρήση αυτού του προνομίου ως αρχηγός της Αξιωματικής Αντιπολίτευσης όταν ο ίδιος ως Πρωθυπουργός το είχε ακυρώσει;), ούτε η άρνηση διαλόγου στα δυόμιση χρόνια που ήταν πρωθυπουργός ή στην προεκλογική περίοδο, ούτε βέβαια η μη παράδοση του Μεγάρου Μαξίμου στον διάδοχό του.\n– Ποιος του εισηγήθηκε την ταύτισή του με τους αγανακτισμένους της πλατείας Συντάγματος, αλλά και να ηγηθεί ενός αντιμνημονιακού αγώνα που το ύφος του δεν ταίριαζε στον αστικό χώρο και στην ιστορία της ΝΔ ότι, δηλαδή, στη φιλοσοφία της παράταξης πρώτα τίθεται το συμφέρον της χώρας και μετά η οποιαδήποτε κομματική ή προσωπική φιλοδοξία;\n– Ποιος του εισηγήθηκε να θέσει κομματική πειθαρχία στην ψηφοφορία για το πρώτο μνημόνιο και τη διαγραφή της συνδιεκδικήτριας της ηγεσίας Ντόρας Μπακογιάννη;\n– Ποιος τον διαβεβαίωνε στην ψηφοφορία για το δεύτερο μνημόνιο –όταν πια είχε κάνει τη στροφή 180 μοιρών- ότι μόλις 4-5 βουλευτές θα αντιδρούσαν και τελικά αντέδρασαν 25 με αποτέλεσμα να υποστεί δεύτερη διάσπαση το κόμμα με τους ΑΝΕΛ;\n– Ποιος επέμενε στη διχαστική πολιτική των «δύο πόλων» τη στιγμή που η κυβέρνησή του χρειαζόταν, για να επιβιώσει, τις μεγαλύτερες δυνατές συναινέσεις στην κοινωνία και στη Βουλή;\n– Ποιος, μετά την ήττα στις ευρωεκλογές, του εισηγήθηκε την στροφή σε μια «πιο λαϊκού τύπου κυβέρνηση», η οποία αποτυπώθηκε στον περιβόητο ανασχηματισμό; Και μάλιστα τη στιγμή που η χώρα χρειαζόταν σοβαρότητα, υπευθυνότητα και ταχύτερα βήματα προς τις μεταρρυθμίσεις που κάθε λογικός νους διαπίστωνε ότι απαιτούντο…\n– Ποιος επέτρεψε να κυριαρχεί σε κάθε δημόσια τοποθέτηση ο λαϊκισμός;\n– Ποιος του εισηγήθηκε επί 2,5 χρόνια διακυβέρνησης της χώρας να μη δώσει ούτε μια φορά το λόγο σε βουλευτές στις συνεδριάσεις της Κοινοβουλευτικής Ομάδος; Να μη φτάνουν στον ίδιο οι ανησυχίες και οι προτάσεις των βουλευτών; Να χαρακτηρίζονται «αντάρτες» όσοι είχαν διαφορετική άποψη για φορομπηχτικούς νόμους, όπως ο περιβόητος ΕΝΦΙΑ;\n– Ποιος του συνιστούσε σε κάθε κυβερνητική αλλαγή που μεσολάβησε να τοποθετεί πρόσωπα που θα του ήταν χρήσιμα στην «επόμενη μέρα» και όχι πρόσωπα με εμπειρία, χρήσιμα στη χώρα;\n– Ποιος του εισηγήθηκε τον διαγκωνισμό με τον Αλέξη Τσίπρα για το ποιος θα σκίσει νωρίτερα τα μνημόνια, στην περιβόητη συζήτηση για την πρόταση εμπιστοσύνης, όπου το αποτέλεσμα της τραγικής εικόνας της τότε κυβέρνησης και αντιπολίτευσης ήταν να κατακρημνισθεί η αξιοπιστία της Ελλάδος στις αγορές, να εκτοξευθούν τα spread και να βουλιάξει το χρηματιστήριο;\n– Ποιος τον διαβεβαίωνε ότι «θα βγάλουμε Πρόεδρο Δημοκρατίας», τη στιγμή που καμία, μα καμία, συζήτηση δεν είχε γίνει με βουλευτές άλλων κομμάτων που στους διαδρόμους της Βουλής δήλωναν σε συναδέλφους τους της ΝΔ ότι ήταν πρόθυμοι να ψηφίσουν;\n– Ποιος τον οδήγησε στην χειρότερη προεκλογική εκστρατεία που έχει κάνει ποτέ η ΝΔ, η οποία δεν έδωσε καν μια χαραμάδα ελπίδας για την επόμενη μέρα, αλλά στηρίχθηκε αποκλειστικά στην κατατρομοκράτηση του λαού για τον… μπαμπούλα που έρχεται;\nΑν ο κ. Σαμαράς δώσει απαντήσεις σε όλα αυτά τα ερωτήματα, τότε θα ανακαλύψει ότι το περιβάλλον του έχει τεράστια ευθύνη για τις αποφάσεις στις οποίες οδηγήθηκε. Μόνο που αυτό το περιβάλλον είναι ταυτισμένο μαζί του από την εποχή της Πολιτικής Άνοιξης.\nΗ λογική ότι σύντομα θα αποτύχει η κυβέρνηση Τσίπρα και θα ξαναγίνουν εκλογές, οπότε δεν πρέπει να μπει σε αναταράξεις και περιπέτειες η παράταξη, είναι λάθος. Δεν είναι δυνατόν η πολιτική επιβίωση – ακόμη κι ενός πρώην πρωθυπουργού- να στηρίζεται στην προοπτική καταστροφής της χώρας. Η ΝΔ πρέπει να σταθεί στα πόδια της ως υπεύθυνο κόμμα και να ασκήσει αντιπολίτευση στοχεύοντας πρώτα από όλα στη σωτηρία της χώρας. Αν δε στην ηγεσία της βρίσκονται πρόσωπα που δεν εκφράζουν την πολιτική της ισοπεδωτικής φορολογίας που οδήγησε σε μια άδικη λιτότητα και φτώχεια στην κοινωνία, τότε θα μπορέσει να αντιπαρατεθεί με μεγαλύτερη πειστικότητα με τη σημερινή κυβέρνηση.\nΗ σημερινή ηγετική ομάδα της ΝΔ πρέπει να καταλάβει ότι στις εκλογές της 25ης Ιανουαρίου δεν κέρδισε η «ελπίδα» που επαγγελόταν ο κ. Τσίπρας. Απλά καταδικάσθηκαν οι εκφραστές μιας άδικης οικονομικής πολιτικής λιτότητας που δεν έπειθε ότι δίνει διέξοδο στην κρίση.\nΗ ΝΔ πρέπει να αλλάξει και να γίνει δύναμη ελπίδας και προοπτικής για τη χώρα και το λαό. Και αυτό αποτελεί επιτακτική ανάγκη για τη χώρα αλλά και για τη δημοκρατία. Γιατί αν δεν γίνει η ΝΔ δύναμη ελπίδας και προοπτικής για την Ελλάδα, τότε μοιραία ο λαός στις επόμενες εκλογές, όποτε κι αν γίνουν, θα στραφεί τιμωρητικά προς τα κόμματα που άσκησαν εξουσία. Και τότε η αδυναμία της ΝΔ να ανανεωθεί και η ανικανότητα του ΣΥΡΙΖΑ να εφαρμόσει τα υπεσχημένα, θα οδηγήσει στην τιμωρητική ψήφο υπέρ της Χρυσής Αυγής.\nΑν λοιπόν ο κ. Σαμαράς πιστεύει ότι ο ΣΥΡΙΖΑ θα αποτύχει, οφείλει να επιταχύνει τις διαδικασίες ανανέωσης της ΝΔ και ο ίδιος να αποτελέσει τον εγγυητή της ενότητας του κόμματος, όπως είχε πράξει παλαιότερα και ο πολιτικός του μέντορας Ευάγγελος Αβέρωφ, τον οποίο συχνά επικαλείται. Τότε δίπλα στην προσωπική επιτυχία του για διάσωση της Ελλάδος από τη χρεοκοπία και την παραμονή της χώρας στο ευρώ, θα μπορεί να παραθέσει και την επιτυχία της διάσωσης και ανανέωσης της παράταξης που τον τίμησε, τον ξανααγκάλιασε και τον έκανε πρωθυπουργό.\nΠροηγουμενο ΑρθροΕπικοινωνία και πραγματικότηταΕπομενο ΑρθροΑναζητώντας τον Σαμψών της Ευρώπης


κρεατοσκευάσμα Archives - Pentapostagma.gr : Pentapostagma.gr\nΣε ανάκληση συγκεκριμένου κρεατοσκευάσματος προχωρά ο ΕΦΕΤ. Διαβάστε συγκεκριμένα το προϊόν και την ενημέρωση που δόθηκε. Στην ανάκληση μη ασφαλούς κρεατοσκευάσματος από την αγορά προχωρά ο ΕΦΕΤ. Συγκεκριμένα, ο ΕΦΕΤ, ειδικότερα η Περιφερειακή Διεύθυνση Κεντρικής Μακεδονίας, μετά τη διενέργεια δειγματοληψίας...5:27 μμ


Επίδομα 534 ευρώ: Ποιοι θα πληρωθούν την Πέμπτη | Οικονομία | ANT1 News\n23:06 | Τετάρτη 21 Απριλίου 2021\n03 Φεβρουαρίου 2021 15:09 Τελευταία ενημέρωση : 03 Φεβρουαρίου 2021 18:00\nΕπίδομα 534 ευρώ: Ποιοι θα πληρωθούν την Πέμπτη\nΝέες πληρωμές για πάνω από 600.000 μισθωτούς έχουν προγραμματιστεί.\nΝέες πληρωμές για πάνω από 600.000 μισθωτούς έχουν προγραμματιστεί για την Πέμπτη 4 Φεβρουαρίου, για αποζημιώσεις ειδικού σκοπού τον μήνα Ιανουάριο, αλλά και μισθούς του μηχανισμού Συν-Εργασία. Χρήματα στους λογαριασμούς τους αναμένεται να δουν και οι επαγγελματίες της Τέχνης για τους μήνες Νοέμβριο και Δεκέμβριο 2020. Πρόκειται για χρήματα από το πρόγραμμα SURE της Ευρωπαϊκής Επιτροπής, που στην πράξη είναι χαμηλότοκο δάνειο για τη στήριξη της απασχόλησης εν μέσω της πανδημίας του κορωνοϊού, στα κράτη-μέλη της Ε.Ε.\nΗ χώρα μας διεκδικεί επιπλέον 2 δισ. ευρώ χαμηλότοκο δάνειο, προκειμένου να συνεχιστούν τα μέτρα στήριξης εργαζομένων και εργοδοτών, τα οποία τέθηκαν σε εφαρμογή από την αρχή της υγειονομικής κρίσης, προκειμένου να διατηρηθούν οι θέσεις απασχόλησης.\nΌσον αφορά τις πληρωμές, για την Πέμπτη έχει προγραμματιστεί:\nΗ οικονομική ενίσχυση βραχυχρόνιας εργασίας - Μηχανισμός «Συν-Εργασία» για τον Δεκέμβριο του 2020.\nΗ αναλογία Δώρου Χριστουγέννων για τον μήνα Δεκέμβριο 2020 για τους δικαιούχους οικονομικής ενίσχυσης βραχυχρόνιας εργασίας - Μηχανισμός «Συν-Εργασία».\nΟι αποζημιώσεις ειδικού σκοπού Νοεμβρίου και Δεκεμβρίου 2020 των Επαγγελματιών της Τέχνης και του Πολιτισμού που είχαν εγγραφεί στο Μητρώο Καλλιτεχνών μέχρι την 10/01/2021 και είναι δικαιούχοι της αποζημίωσης ειδικού σκοπού εφόσον έχουν υποβάλλει μονομερείς υπεύθυνες δηλώσεις για τους μήνες Νοέμβριο - Δεκέμβριο. Βασική προϋπόθεση για να λάβουν την ειδική αποζημίωση είναι να είναι εγγεγραμμένοι από 13 Μαΐου 2020 έως και 10 Ιανουαρίου 2021 στην ειδική ηλεκτρονική πλατφόρμα artandcultureprofessionals.services.gov.gr. Αλλά και να μην έχουν σύμβαση εξαρτημένης εργασίας και να μη λαμβάνουν τακτική επιδότηση ανεργίας από τον ΟΑΕΔ κατά τη διάρκεια του προαναφερθέντος χρονικού διαστήματος.\nΗ ανακοινωση του Υπουργείου Εργασίας\nΌπως αναφέρεται σε ανακοίνωση του Υπουργείου Εργασίας, "αύριο Πέμπτη 4 Φεβρουαρίου 2021 καταβάλλονται 313,13 εκατ. ευρώ σε 662.123 δικαιούχους, τα οποία κατανέμονται ως εξής:\nΣημειώνεται ότι οι αποζημιώσεις ειδικού σκοπού για τον Νοέμβριο και Δεκέμβριο 2020 των Επαγγελματιών της Τέχνης και του Πολιτισμού που είχαν εγγραφεί στο Μητρώο Καλλιτεχνών μέχρι την 10η Ιανουαρίου 2021 θα καταβληθούν την Παρασκευή 5 Φεβρουαρίου 2021"\nΚορονοϊόςΕΙΔΗΣΕΙΣΕΙΔΗΣΕΙΣ ΣΗΜΕΡΑΝΕΑΑποζημίωση ειδικού σκοπού


ΑΠΑΝΤΗΣΗ ΣΤΟΝ ΓΕΩΡΓΟΥΛΗ | ΣΥΛΛΟΓΟΣ ΥΠΑΛΛΗΛΩΝ ΓΕΝΙΚΗΣ ΤΡΑΠΕΖΑΣ\nΑΠΑΝΤΗΣΗ ΣΤΟΝ ΓΕΩΡΓΟΥΛΗ\nΜας εξουσιοδότησε ο κ. Αλεξόπουλος να απαντήσουμε ως προς τα γραφόμενα του κ. Γεωργούλη:\nΤι ρωτάτε κ. Γεωργούλη για τον Αλεξόπουλο ; Νομίζοντας ότι έτσι θα ρίξετε λάσπη; Και γιατί το βγάζετε τώρα ενώ αυτό έχει γίνει από το 2011; Πού ήσουν κ. Γεωργούλη, εσύ και η παράταξή σου εκείνη την εποχή να πάρεις θέση; Οι λάσπες τελείωσαν και γυρίζουν πίσω σε εσάς. Ο ίδιος έκανε και εξώδικο και αγωγή για την ενέργεια του κ. Ναβαρρό. Εξάλλου εσύ μιλούσες εκείνη την εποχή με τον Αλεξόπουλο. Και μην το αρνηθείς. Έστειλες μια επιστολή έστω και για συμπαράσταση; Μήπως φοβόσουν το θείο Sam Ναβαρρό;\nΚαι επειδή αναφέρεις ότι όλο το Δ.Σ. και αυτοί που είναι σήμερα μαζί σας, οι παρατάξεις Ανανεωτική και τότε ΠΑΣΚΕ, σε ενημερώνουμε ότι είχαν ζητήσει να πάρουμε και πιο σκληρά μέτρα κατά της Διοίκησης για την περίπτωση του συνδ/φου Αλεξόπουλου.\nΓνωρίζεις εσύ πόσες ανακοινώσεις και σε πόσες τριμερείς προσφύγαμε για τους συναδέλφους; σε πόσα δικαστήρια δώσαμε το παρόν ως μάρτυρες; Αλλά που να τα γνωρίζεις…\nΜήπως ασχολήθηκες όταν διαπίστωσες ότι μπορεί να κινδυνεύσει η θεσούλα σου;\nΜας λέτε ότι εκφράζετε συνδικαλιστικές απόψεις. Και εμείς συνδικαλιστικές απόψεις εκφράζουμε και δεν στοχοποιούμε κανέναν. Εκτός αν σε αυτά που λέμε δεν μπορείς να απαντήσεις. Γιατί εμείς πάντα μιλάμε με συγκεκριμένα και τεκμηριωμένα στοιχεία.\nΓράφεις ανακοινώσεις αλλά δεν μας απαντάς : πόσες απεργίες έκανες και πόσες υπερωρίες έχεις πάρει;\nΆσε τα γραφόμενά σου ότι το Ταμείο θα χάσει το 5%. Το Ταμείο δεν έχανε όταν ξεγράφτηκες και δεν έδινες εισφορά και επί 7 χρόνια; Και έρχεσαι τώρα ως τιμητής; Και όταν το 2007 κάποιοι συνοδοιπόροι σου – που γινόταν τότε άτυπη εθελουσία – έλεγαν ότι δεν μπορούμε να υποχρεώσουμε κάποιον να παραμείνει μέλος του Ταμείου;\nΔεν απάντησες, συμφωνείς με τις 7.000 ευρώ που δίνει το Ταμείο στους εν αναμονή; Για πες μας. Δεν απαντάς. Έχει ή δεν έχει ζωή το Ταμείο; Δεσμεύεσαι εσύ προσωπικά ότι θα πάρει και ο τελευταίος εν ενεργεία συνάδελφος που θα κλείσει την πόρτα της Γενικής εφάπαξ; Και δεν έχεις κάνει καμία πρόταση για να σωθεί το Ταμείο. Πώς θα σωθεί; Ποιες είναι η θέσεις σου; Οι συνοδοιπόροι σου είναι γραμμένοι στο Ταμείο;\nΆσε περί επαναστατικών αγώνων και υπογραφών Επιχειρησιακών Συμβάσεων. Στο κάτω κάτω εσύ και κάποιοι από την παράταξή δεν δικαιούστε να μιλάτε, όταν εμείς με πλήρη ανακοίνωση αναφερθήκαμε ότι θα αγωνιστούμε και θα ενδιαφερθούμε εξίσου και για αυτούς που έχουν κλειστή σύμβαση. Εσύ δεν αναφέρθηκες ποτέ γι αυτούς που έχουν κλειστή σύμβαση. Γιατί; Τους αφήνεις έτσι;\nΚαι αλήθεια, μπορείς να μας πεις με τι μισθό προσλήφθηκες;\nΚαι ως προς την επιστολή του κ. Τσιρίδη, καλά έκανες και την κοινοποίησες, γιατί μας δικαιώνει. Όταν βγει ανακοίνωση με συγκεκριμένα στοιχεία, να δούμε που θα πας να κρυφτείς.\nΕπειδή είσαι επαναστάτης εσύ και η παράταξή σου και ομιλείς για υπερωρίες για την μετάπτωση. Έχεις το νόμιμο δικαίωνα να προσφύγεις ΕΣΥ στο Υπουργείο για να δούμε πόσο επαναστάτης είσαι για να έρθει ο επόπτης εργασίας. Άντε ρε παλικάρι. Και άσε τα λόγια για το προεδρείο. Να προσφύγεις. Για να σε δούμε!\nΕσύ και αυτοί που είναι στην παράταξή σου θα πάτε να εργαστείτε υπερωριακά; Ένας συνδικαλιστής δεν πάει να δουλέψει. Αρνείται να πάει. Και σηκώνει το λάβαρο της επανάστασης. Και αν τελείωσε το μπαρούτι από τη Δημητσάνα θα σου φέρουμε εμείς. Εμπρός στ’ άρματα, στ’ άρματα!\nΕάν πας και εργαστείς μαζί με τους άλλους συναδέλφους που τιμούμε και εκτιμούμε μπορείς να καλέσεις άμεσα το Υπουργείο. Τόλμα.\nΓια να δούμε κατά πόσο μπορείς να ανταποκριθείς στο ρόλο που σου έδωσαν οι συνάδελφοι.\nΕσύ που κάνεις αναφορές στα μέλη του προεδρείου και στον Σύμβουλο Εργασιακών Σχέσεων, εσύ δεν τους στοχοποιείς; Μπράβο δημοκράτη! Εμάς δεν μας αγγίζουν γιατί όταν ασχολείσαι με τα κοινά πρέπει και επιβάλλεται σε μια ευνοούμενη δημοκρατία να δέχεσαι και τα σχόλια και την κριτική. Δεν μπορούμε όμως να δεχτούμε συκοφαντίες, λασπολογίες και να θίγεται η τιμή και υπόληψή μας.\nΑκόμα περιμένουμε να μας απαντήσεις για τα γραφόμενά σου για την αποχαιρετιστήρια εκδήλωση του κ. Καλόγηρου όπου έλεγες ότι τα έξοδα καλύφθηκαν από το Σύλλογο. Και μην πεις ότι έκανες ερώτηση. Το έκανες με σκοπιμότητα παραμονές της εορτής. Βγες και πες στον κόσμο. Και μην μας πεις ότι ρώταγες. Τέρμα αυτά Γεωργούλη. Οι συνάδελφοι σε έχουν πάρει χαμπάρι. Και ακόμη μία φορά λέμε ότι αυτά ούτε διαγράφονται ούτε παραγράφονται.\nΕμείς καταγγείλαμε όλες τις Κυβερνήσεις του Καραμανλή, του Σαμαρά και πιο πριν του Παπανδρέου όταν ενεργούσαν με απαράδεκτούς νόμους εις βάρος των εργαζομένων και δεν είχαμε κανένα πρόβλημα , γιατί πάνω από όλα βάζουμε το συμφέρον των εργαζομένων και όχι το κομματικό. Όσο για την ανακοίνωση για το θέμα του Ταμείου Υγείας, ο τότε Πρόεδρος του Συλλόγου είχε καταγγείλει και τον ίδιο τον Πρωθυπουργό, που ήταν και προσωπικός του φίλος, και αυτή η ανακοίνωση επαινέθηκε και από την ΟΤΟΕ. Και έχεις εσύ το θράσος και μιλάς;\nΕσύ δεν μας είπες ποιο είναι το πολιτικό σου πιστεύω; Ανήκεις στον ΣΥΡΙΖΑ; Στο ΚΚΕ; Στους ΑΝΕΞΑΡΤΗΤΟΥΣ-ΜΕΜΟΝΩΜΕΝΟΥΣ, ΑΝΤΑΡΣΙΑ; Βγες και πες την πολιτική σου ταυτότητα. Δεν είναι κακό. Κρύβεσαι; Φοβάσαι;\nΠεριμένουμε ακόμα να μας απαντήσεις στα 28 ερωτήματα. Και περιμένουμε να μας πεις για την ΙΒΜ.\nΑυτά προς το παρόν. Και έρχονται και άλλα.\nΟ Πρόεδρος Ο Γεν. Γραμματέας Η Αντιπρόεδρος\nΧ. Τασσόπουλος Β. Δεκούλος Μ. Μπακατσούλα


Ράλι δια χειρός Ντράγκι σε ελληνικά ομόλογα και spreads | Moneyreview.gr\nBusiness & Finance Τετάρτη 3/02/2021, 15:04 NEWSROOM\nΣτις 110 μ.β. τα ελληνικά spreads\n3 Φεβρουαρίου, 2021 Τε 03/02/2021, 15:04\nΣημαντική αποκλιμάκωση εμφανίζουν οι αποδόσεις των ελληνικών κρατικών ομολόγων, εξέλιξη η οποία αποδίδεται στην ευρύτερη βελτίωση του κλίματος εν μέσω της προοπτικής επίλυσης της πολιτικής κρίσης στην Ιταλία.\nΟ πρώην επικεφαλής της Ευρωπαϊκής Κεντρικής Τράπεζας (ΕΚΤ), Μάριο Ντράγκι, έλαβε πριν από λίγο εντολή σχηματισμού κυβέρνησης συνεργασίας, γεγονός το οποίο παρέχει σημαντική ανακούφιση στις διεθνείς αγορές.\nΕίναι χαρακτηριστικό ότι η απόδοση του 10ετούς ομολόγου της Ιταλίας διολισθαίνει κατά 7,3 μονάδες βάσης και διαμορφώνεται στο 0,581%, πολύ κοντά στο ιστορικό χαμηλό του 0,50%. Μάλιστα, λίγο νωρίτερα έφθασε έως και το 0,55%.\nΣ’ αυτό το πλαίσιο, αξιοσημείωτη βελτίωση παρατηρείται και στα ελληνικά κρατικά ομόλογα, με την απόδοση του 10ετούς να καταγράφει μείωση σχεδόν 5 μονάδων βάσεων, διολισθαίνοντας στο 0,63%, ενώ ενδοσυνεδριακά υποχώρησε έως το 0,62%.\nΑντίστοιχη βελτίωση σημειώνεται και στα 10ετή spreads, δηλαδή στη διαφορά μεταξύ του ελληνικού και του γερμανικού κρατικού ομολόγου, τα οποία διαμορφώνονται στις 110 μονάδες βάσης. Της δε, Ιταλίας, τα 10ετή spreads διολισθαίνουν αυτή την στιγμή στις 105 μονάδες βάσης.\nΣήμερα, στο μεταξύ, ο Οργανισμός Διαχείρισης Δημόσιου Χρέους (ΟΔΔΗΧ) κατάφερε να αντλήσει 812,5 εκατ. ευρώ, με την απόδοση να διατηρείται στο χαμηλό του -0,32% και τον δείκτη κάλυψης στη 1,71 φορά. Συνολικά υποβλήθηκαν μη ανταγωνιστικές προσφορές, ύψους 187,5 εκατ. ευρώ.\nΕνθουσιασμός για τη λύση Ντράγκι\nΟι αναλυτές εκτιμούν ότι ο Μάριο Ντράγκι είναι το κατάλληλο πρόσωπο, προκειμένου να επαναφέρει την ηρεμία και την ομαλότητα στη γειτονική χώρα, η οποία είναι επιρρεπής, όπως αποδεικνύει η ιστορία, στις πολιτικές κρίσεις και στις εναλλαγές πρωθυπουργών.\n«Είναι πραγματικά μια σημαντική προσωπικότητα για τις αγορές» παραδέχεται ο Ιμόγκεν Μπάτσρα, αναλυτής της NatWest, εκφράζοντας την απόλυτη ικανοποίηση των αγορών για τις εξελίξεις των τελευταίων ωρών. «Ξέρουμε ότι είναι φιλοευρωπαίος και υπέρ του ευρωπαϊκού project, κάτι το οποίο συνεκτιμούν και οι αγορές».\nΚατά τη διάρκεια της κρίσης χρέους του 2012, ο Μάριο Ντράγκι από το «τιμόν» της ΕΚΤ υλοποίησε την περίφημη στρατηγική του «ό,τι χρειαστεί» για να παραμείνει ενωμένη η ζώνη του ευρώ.\nΤο 2019 δε, όταν παραχώρησε τη θέση του στην νυν επικεφαλής της κεντρικής τράπεζας, Κριστίν Λαγκάρντ, ο Ιταλός τραπεζίτης είχε καταφέρει να εστιάσει στην ανάγκη δημοσιονομικής τόνωσης των χωρών της Ευρωζώνης, προκειμένου η Γηραιά Ήπειρος να ξεπεράσει τον σκόπελο της αναιμικής ανάπτυξης.\n«Αποτελεί μεγάλη ψήφος εμπιστοσύνης για τους ξένους επενδυτές, καθώς ο Ντράγκι είναι γνωστός και χαίρει άκρας εκτίμησης» σημειώνει με νόημα ο Πίτερ Τσάτγουελ, επικεφαλής αναλυτής της Mizuho.\n«Η κυβέρνηση Ντράγκι θα ενισχύσει την αξιοπιστία της Ιταλίας για τον σχεδιασμό και την εφαρμογή του σχεδίου ανάκαμψης, ενώ θα επιφέρει σύμπνοια ανάμεσα στις πολιτικές δυνάμεις» σπεύδει να προσθέσει, από την πλευρά της, η Bank of America.\nΣε χαμηλό 2 μηνών το ευρώ\nΣτο θετικό κλίμα των κρατικών ομολόγων συμβάλλουν και οι διαρκείς δεσμεύσεις της ΕΚΤ για διατήρηση των έκτακτων διευκολυντικών μέτρων για όσο χρειαστεί, προκειμένου να αντιμετωπιστεί τόσο η πανδημική κρίση όσο και ο ασθενικός πληθωρισμός.\nΑπό την άλλη πλευρά, πάντως, η αξία του ευρώ υποχωρεί σε χαμηλό δύο μηνών και συγκεκριμένα στο 1,2017 δολάριο, κάτι το οποίο αποδίδεται στο κλίμα εμπιστοσύνης που διαμορφώνεται γύρω από την αμερικανική οικονομία, ως απόρροια και του νέου πακέτου δημοσιονομικής τόνωσης της προεδρίας Μπάιντεν.\nΕξαϋλώθηκαν τα αρχικά κέρδη στο Χρηματιστήριο\nH Iταλία στηρίζεται στον «Super Mario»\nΚρατικά ομόλογα Ομόλογα Ευρωπαϊκή Κεντρική Τράπεζα Ιταλία - Οικονομία\nΚνοτ: Νέα μείωση επιτοκίων, εφόσον κριθεί απαραίτητο\n«Η νομισματική πολιτική της ΕΚΤ έχει εξαντλήσει τα όριά της»\nΑνησυχία για τα κόκκινα δάνεια της πανδημίας\nΛέιν (ΕΚΤ): Πιο ευνοϊκές οι συνθήκες για το ελληνικό χρέος μετά την πανδημία


Ανατροπή για καιρό Χριστούγεννα: Έρχονται χιόνια και στην Αττική. Πού θα χτυπήσει πολική αέρια μάζα - OneNews.gr\nΠώς θα είναι ο καιρός τα Χριστούγεννα; Πότε έρχονται χιόνια και στην Αττική;\nΧιόνια και στην Αττική «βλέπουν» τις επόμενες μέρες οι μετεωρολόγοι.\nΟ Κλέαρχος Μαρουσάκης σημείωσε: «Κατεβαίνει νέα πολική αέρια μάζα από Ρωσία και θα είναι αυτό το νέο κύμα που θα οδηγήσει τις χιονοπτώσεις να κατέβουν πολύ χαμηλά σε ό,τι αφορά τα υψόμετρα. Μετά τις 22-23 του μήνα πάμε σε πιο ήπιο καιρό. Εκτιμούμε ότι τα Χριστούγεννα θα αρχίσει να ανεβαίνει η θερμοκρασία, θα υποχωρήσουν οι χιονοπτώσεις. Στα ορεινά όμως θα παραμείνει ο καιρός χειμωνιάτικος, ιδανική συνθήκη για μια χριστουγεννιάτικη απόδραση».\nΟ Σάκης Αρναούτογλου σημείωσε: «Από τη μια εμμονική καιρικά συμπεριφορά με τους νοτιάδες των τελευταίων πολλών ημερών, η χώρα μας αναμένεται να εισέλθει τώρα σε μια εμμονικά πολυήμερη φάση με ψυχρούς και κατά διαστήματα πολύ ψυχρούς βοριάδες, ενώ το ερχόμενο Σαβ/κύριακο θα υπάρξουν μάλιστα περιοχές όπου τα χιόνια θα κάνουν την εμφάνισή τους πολύ…. χαμηλά!! Η τάση για τα Χριστούγεννα στο βίντεο του καιρού».


Ελεημοσύνη η βασίλισσα των αρετών !\nΒάζω νεκρά και πατάω φρένο. Το φανάρι είναι κόκκινο. Σε κλάσματα του δευτερολέπτου ένας Πακιστανός με πλησιάζει με δύο μπουκέτα κόκκινα τριαντάφυλλα, ένας Αφρικανός μου πουλάει φορτιστές για κινητά και κομπολόγια και τελευταίος έρχεται δίπλα στο παράθυρο μου ένας Έλληνας. Δεν πουλάει τίποτα. Κρατά μόνο μια ελληνική σημαία στα χέρια του και ζητιανεύει... Πώς να νιώσω; Ντροπή; Πώς καταντήσαμε έτσι;\nΜε αφορμή την οικονομική κρίση ξύπνησε στους περισσότερους το τέρας του ρατσισμού που κοιμόταν μέσα τους. Αντί να κατηγορήσουν καθαρά και μόνο τους Έλληνες για την κατάντια της χώρας βρήκαν εξιλαστήριο θύμα τους αλλοδαπούς. Ειδικά μετά την εκλογή της χρυσής αυγής στη βουλή, τα πράγματα χειροτέρεψαν. Στηρίξτε την Ελλάδα φωνάζουν πολλοί, στηρίξτε τα ελληνικά προϊόντα, τους Έλληνες παραγωγούς. Τυπώνονται εκατομμύρια νέες συσκευασίες με την ελληνική σημαία σε τρόφιμα. Στο κέρδος στοχεύουν κι αυτοί, απλά χτυπούν στο ευαίσθητο σημείο μας, στην πατρίδα μας.\nΣτη συγκεκριμένη περίπτωση σκέφτομαι πως η ελληνική σημαία δεν μου λέει κάτι. Ο Έλληνας με τα λεφτά που θα του δώσω θα αγοράσει τη δόση του ενώ ο αλλοδαπός θα ταΐσει τα παιδιά του. Η ελεημοσύνη δεν κοιτά χρώμα, δεν κοιτά εθνικότητες. Όλοι είμαστε παιδιά του ίδιου Θεού. Όποιος κι αν είναι αυτός έχουμε την ανάγκη να πιστεύουμε σε κάποια ανώτερη δύναμη...\nΚαι βυθιζόμενη σε όλες αυτές τις σκέψεις πετάγομαι από τις κόρνες των οδηγών που βρίσκονται πίσω μου. Ξεκινάω ταραγμένη γρήγορα και τελικά δεν βοηθάω κανέναν. Ούτε τον Πακιστανό, ούτε τον Αφρικανό, ούτε τον Έλληνα... Δεν ανησυχώ όμως, είμαι σίγουρη πως αύριο θα τους συναντήσω ξανά. Στο ίδιο μέρος, την ίδια ώρα. Αύριο πάλι...\nΆνθρωποι ψάχνουν στους κάδους να βρουν κάτι να φάνε. Μπαγιάτικα ψωμιά, απομεινάρια, ληγμένα, ανακατεμένα τρόφιμα σε τόνους σκουπιδιών, άσχημες μυρωδιές, κρύο. Δεν πάει ο νους μας. Βέβαια, εμείς είμαστε μια χαρά... προς το παρόν.\nΗ Ελεημοσύνη είναι η βασίλισσα των αρετών !


Σέρρες: Μια μέρα αφιερωμένη στα νιάτα της τοπικής Εκκλησίας - ΟΡΘΟΔΟΞΙΑ INFO\nΕλλάδα 06/01/2016 / 00:07\nΣέρρες: Μια μέρα αφιερωμένη στα νιάτα της τοπικής Εκκλησίας\nΜέσα στο όμορφο και γιορτινό κλίμα των ημερών, όπως κάθε χρόνο έτσι και εφέτος, η Ι. Μητρόπολή μας, αφιέρωσε την δεύτερη ημέρα του νέου Έτους 2016 στους μικρούς φίλους του Χριστού μας, στα νειάτα της τοπικής μας Εκκλησίας.\nΣυγκεκριμένα, το Σάββατο 2 Ιανουαρίου 2016, στις 6 το απόγευμα ο Σεβασμιώτατος Μητροπολίτης μας κ. Θεολόγος, παρευρέθηκε στην εορταστική εκδήλωση για τα παιδιά των ιερέων της Ι.Μητροπόλεώς μας, η οποία έλαβε χώρα στον φιλόξενο χώρο της Εκκλ. Βιβλιοθήκης ‘’Μυριόβιβλος’’ του ‘’Μαξιμείου’’ Πνευματικού Κέντρου.\nΤα μικρά “αγγελούδια” έψαλαν τα κάλαντα στον πνευματικό τους Πατέρα και του ευχήθηκαν για τον καινούργιο χρόνο ευχαριστώντας τον με τον δικό τους τρόπο για την έμπρακτη αγάπη του στις οικογένειές τους.\nΕν συνεχεία, ο Σεβασμιώτατος κ. Θεολόγος ομίλησε με πατρική στοργή στα παιδιά προσέφεροντας σε όλα γλυκίσματα και τα πρωτοχρονιάτικα δώρα τους.\nΑκολούθως, στις 8 το βράδυ ο Σεβ. ευλόγησε την πρωτοχρονιάτικη Αγιοβασιλειόπιτα των φοιτητών και φοιτητριών της Μητροπολιτικής μας επαρχίας, που πραγματοποιήθηκε με την φροντίδα του Γραφείου Νεότητος, στο ξενοδοχείο ‘’ Philippos Xenia’’ της πόλεως των Σερρών.\nΗ προσέλευση των νέων ήταν εντυπωσιακή και συγκινητική. Ο Σεβασμιώτατος Ποιμενάρχης μας αφού ευλόγησε την πατροπαράδοτη Αγιοβασιλειόπιτα, ομίλησε προσωπικά με όλους τους φοιτητές και τις φοιτήτριες. Στο λόγο του τόνισε την αξία της σχέσης των νέων με την Εκκλησία και κυρίως με την κεφαλή της Εκκλησίας μας που είναι ο ίδιος ο Χριστός.\nΣτη συνέχεια νεαρός φοιτητής απο τις νεανικές συντροφιές του Ι.Ν. Αγ. Δημητρίου Σερρών χαιρέτησε και ευχαρίστησε τον Σεβασμιώτατο Μητροπολίτη μας για την πατρική πρόσκλησή του, ενώ αναφέρθηκε ιδιαιτέρως στην αξία της αγάπης και της αλληλεγγύης.\nΣτο τέλος, ο Σεβασμιώτατος Ποιμενάρχης μας μοίρασε σταυρουδάκια ως ευλογία σε όλους τους νέους καθώς και τα κομμάτια της Αγιοβασιλειόπιτας, το φλουρί της οποίας αντιστοιχούσε σε ένα συμβολικό χρηματικό ποσό, το οποίο κέρδισε μια φοιτήτρια.\nΕτικέτες: ΔΕΛΤΙΟ ΤΥΠΟΥ ΚΟΠΗ ΒΑΣΙΛΟΠΙΤΑΣ ΜΗΤΡΟΠΟΛΗ ΣΕΡΡΩΝ ΜΗΤΡΟΠΟΛΙΤΗΣ ΣΕΡΡΩΝ ΘΕΟΛΟΓΟΣ


Συσκευή Ηλεκτροδιέγερσης Medi Stim LAGR100207 Lanaform | pata.gr\nΑρχική Σελίδα / Υγεια / Παθητική Γυμναστική / Συσκευή Ηλεκτροδιέγερσης Medi Stim LAGR100207 Lanaform\nEAN: 5410984083886 Κωδικός προϊόντος: LAGR100207 Κατηγορίες: Παθητική Γυμναστική, Υγεια\nΤο Medi Stim είναι μια συσκευή, TENS και EMS, ηλεκτροδιέγερσης 2 σε 1, η οποία στοχεύει στην βελτίωση της σωματικής ευεξίας, είτε πρόκειται για αθλητικές επιδόσεις, την αισθητική του δέρματό σας ή ανακούφιση από τον πόνο.\nΜε τη λειτουργία TENS (ηλεκτρική διέγερση των νεύρων μέσω του δέρματος), το Medi Stim θα σας βοηθήσει να μειώσετε τα συμπτώματα πόνου στους μύες και τις αρθρώσεις σας που προκαλούνται από στρες και τηνένταση, ιδιαίτερα τον πόνο στο πίσω μέρος, τον γόνατο, τον αυχένα και τον ώμο κ.λπ\nΗ EMS λειτουργία του(ηλεκτρική διέγερση των μυών) θα διαδραματίσει επίσης σημαντικό ρόλο από την άποψη του αθλητισμού και της αισθητικής. Στο αθλητικό πλαίσιο, το Medi Stim θα είναι το τέλειο συμπλήρωμα της μυϊκής σας προπόνησης: δεν θα σας βοηθήσει μόνο να αυξήσετε τις μυϊκές σας επιδόσεις με τόνωση, αλλά θα σημαίνει επίσης ότι μπορείτε να χαλαρώσετε τους μυς σας και να μειώσετε την κόπωση τους μετά από σωματική προσπάθεια. Από την άποψη της αισθητικής, το Medi Stim θα σας βοηθήσει να βελτιώσετε το σχήμα και την εμφάνιση του σώματός σας και να μειώσετε την εμφάνιση κυτταρίτιδας γύρω από τη μέση, τους γοφούς και τους μηρούς για μία πιο λεία επιδερμίδα.\nΕνσωματωμένο με 2 ανεξάρτητα κανάλια διέγερσης και 4 ηλεκτρόδια, το Medi Stim είναι ικανό να θεραπεύει ταυτόχρονα 2 περιοχές του σώματος. Οι λειτουργίες TENS και EMS είναι εύχρηστες με τα 10 προ-εγγεγραμμένα προγράμματα και προσαρμόζονται στις ανάγκες όλων χάρη στην προσαρμοσμένη ένταση.\n2 κανάλια και 4 ηλεκτρόδια\nΑνεξάρτητος προγραμματισμός 2 καναλιών\n5 προ-εγγεγραμμένα προγράμματα TENS 5 προεγκατεστημένα προγράμματα EMS\nΔιαστάσεις συσκευασίας: 18.5x6x13cm\nEAN CODE: 5410984083886\n18.5 × 6 × 13 cm\nΒρεφική Ζυγαριά LAGR090325 Lanaform